Dekorasi Bilik Pre-Laundry

S
ambungan dari entry
cara cat dinding corak wave warna-warni
 dan bersambung dengan entry
dekorasi bilik pre-laundry
. Kenapa pre-laundry sebabnya kat dalam bilik tak di letakkan mesin basuh dan bar untuk lipat baju. Bilik pre laundry untuk sidai baju dan iron baju je beserta tempat letak kasut bersama kotak kasut. Kasut dalam kotak takpe jangan kasut pakai hari-hari tu, tu kena letak luar. Silap haribulan baju yang bau wangi bertukar bau kasut pulak kan.

Untuk bilik pre laundry ni tak banyak nak letak pun dalam bilik ni. Cukup sekadar ada ampaian, clothes bar dinding dan rak kasut tu. Kalau banyak barang nanti bertambah sempit pulak.

bilik ni buat bilik laundry sebab ada pengudaraan kat bilik ni. Ada udara dan cahaya masuk. Bilik ni tinggi dan ada loteng atas tu cuma kena guna tangga biasa untuk naik atas. Ada modal sikit boleh tambah tangga cantik sikit untuk naik ke loteng tu.

Semua ni je la yang ada dalam bilik pre-laundry ni. Tak berapa nak dekorasi sangat pun. Hanya minimal style je. Okaylah kan janji dah ceria dan cantik. Kalau sebelum ni bilik ni warna soft yellow dan soft orange. Kali ni lebih ceria dengan warna putih dan corak wave warna biru tu.

Senang ada bilik sidai baju ni dalam rumah, tak perlu nak keluar rumah sidai baju. Bila hujan pun tak payah nak risau kalau tak angkat baju kat ampaian pun. Nak letak ampaian kat luar pun okay je tak kena hujan tapi disebabkan ruang luar rumah letak kereta dan motor jadi ruang tu jadi bertambah sempit kalau letak ampaian. Untuk lebih senang dan lebih luaskan ruang luar rumah, letak dalam rumah je. Nak sidai yang pakaian kecik-kecik pun tak perlu nak sorok-sorok. Apepun ikut ruang rumah masing-masing dan ikut kesesuaian.


Dekorasi Rumah Cat Dinding Putih

S
ementara dalam mood cuti ni eloklah kita cuci mata tengok deko-deko rumah. Mana lah tahu terajin nak mengemas dan mendeko rumah. Kalau tak keluar rumah tu, bosan-bosan ke, adalah kerja sikit kalau dah mendeko. Bila dah mendeko tu gerenti terjebak nak mendeko sampai cantik. Trust me! Sebab Fiza pun dah terjebak sama.

Sekarang suka betul tengok rumah yang di
cat dinding putih
 semuanya. Senang kan tak perlu nak pilih tema warna apa dah. Nak letak pelbagai jenis warna perabot dan nak mendekorasi pun takde masalah. Bila rumah semuanya cat putih nampak ruang lagi luas dan lebih terang.

Nak dipadankan dengan perabot macamana pun nampak cantik. Ada orang suka gunakan perabot putih juga. Style macam ni lebih kurang dengan
Scandinavian
style. Cahaya yang terang dan natural. Cantiknya alahaiii...Cuci mata tengok gambar je la ye.

kredit foto : Puan Sharifah Shaliana


Dekorasi Rumah Dengan Barangan IKEA

M
orning! Selamat pagi Sabtu semua orang. Ke mana hari ni? Sibuk dengan kenduri sana sini lagi?. Best la dapat makan nasi minyak setiap hujung minggu musim kenduri kahwin ni. Bukan selalu dapat makan nasi minyak kan. Hujung minggu Fiza kalau tak kemana memang teman
husband
 kat makmal je la. Sesambil tunggu boleh buat kerja sendiri juga.

Kalau tak kemana pun dok mengemas rumah. Ada masa boleh lah mendeko-deko rumah. Sesekali kena tukar
mood
 susun dan deko mana perlu. Rumah kecil pun boleh je mendeko-deko jadi cantik.

Tips pertama
, kalau nak rumah kecil nampak luas dan  besar perlu gunakan cat putih untuk kesemua ruang. Nampak lebih luas dan terang.

Tips kedua
, susun dan
gunakan perabot yang simple
 je. Tak perlu banyak perabot dalam rumah. Contohnya perabot dalam rumah kos rendah ni. Kesemuanya menggunakan
perabot dan barangan IKEA
 yang simple. Guna pulak
perabot warna putih
dan hitam nampak menarik.

Langsir pun warna putih. Langsir ni Fiza pun dah dapatkan dan gunakan dalam
bilik tetamu
. Sesuai sangat dengan dinding putih.

Tips ketiga
, gunakan cermin yang besar. Dengan meletakkan cermin yang besar boleh memberikan kesan ruang nampak lagi luas.
Mirror tricks
 namanya.

Kredit foto : Puan Nur Liza

Lain-lain tips untuk ruang rumah nampak luas, kenalah meng
google
 lagi. Fiza kongsikan apa yang Fiza tahu.
Overall minimal style
 dekorasi idea Puan Nur Liza ni memang terbaik untuk rumah yang mempunyai ruang yang kecil. Cantik sangat dan sedap mata memandang.


Donut Hipster

D
ah lepas azab sakit gigi sekarang azab sakit lepas cabut gigi pulak. Masa sakit macam ni lah macam-macam makanan nak di makan. Padahal kena makan bubur je sebaiknya kalau nak cepat elok sakit. Kalau tengok facebook tu mesti lagi macam-macam nak di makan. Ye lah masing-masing share makanan mana tak tak terliur.

Baru-baru ni
viral kuih keria gula melaka
 tu kan. Rasanya
donut hipster
 pun bakal viral juga. Spesis kuih yang sama cuma kuih donut ni gebu dari kuih keria. Ternampak donut hipster ni rasa nakkkk je sekarang. Macam-macam perisa ada pulak tu. Tapi kalau orang diet ni confirm tak berminat sebab nampak macam gula kastor tu macam banyak je kan...Kalau Fiza pun tak boleh makan manis sangat.. Tapi kalau dah tengok begini punya banyak, tergoda juga.

Harga pun masih okay lagilah untuk dibeli. Harga kuih muih pun dah mahal sekarang kan.

Tengok semua ni dah tahu sedap kot. Alahaiii mana nak cari entah. Katanya Donut Hipster ni area Kuala Kangsar. Kalau yang pandai buat sendiri tu, buat je la kan. Cuma pelbagai rasa je.

Kredit foto :


Episod Akhir Drama Akasia 7 Hari Mencintaiku

S
ejak
Buntat dan Pak Samad jadi trending
 makin ramai yang tengok
drama akasia 7 Hari Mencintaiku
 tu kan. Masing-masing dah terjebak dengan drama tu. Hebat betul penangan kisah sedih Buntat dan gegaran Pak Samad bila marah.  Ada yang baru nak terjebak di episod akhir sampai marathon dari episod awal tu. Gigih korang!

Sedia maklum hari ni
episod akhir drama akasia 7 Hari Mencintaimu
. Ramai dah tahu pengakhiran cerita ni sebab dah baca novel dulu kan dan dah tersebar gambar setiap muka surat novel 7 hari mencintaiku di laman sosial. Jadi yang tak beli novel dan tak suka baca novel macam Fiza dapat lah tahu kisah akhir ni. Tak nak lah kongsi kat sini. Tengok sendiri episod akhir drama ni petang nanti. Maghrib pun masuk waktu awal. Jadi, boleh tunaikan kewajipan dulu sebeum layan episod akhir. Kalau terlepas tu tengok je ulangan secara online.

Kredit foto : google

Dalam minggu akhir drama ni, ambillah pengajaran mana yang perlu. Hakikatnya dalam drama ni terkadang memang betul berlaku dalam kehidupan seharian kita kan. Ye lah yang menulis novel pun manusia biasa juga tak lari dari menceritakan kisah yang pernah berlaku. Betul tak?

Drama 7 hari mencintaiku dah habis kita layan drama Isteri Tuan Ihsan pulak ye.

Selamat menonton!


Hiasan Telur Comel

K
agum dengan mereka yang berbakat ada
seni menghias makanan
. Bukan buat tambah selera makan tapi buat rasa sayang nak makan makanan yang telah di hias cantik tu. Telur salah satu menu yang ada masa makan beradap pengantin kan. Biasanya guna telur burung puyuh sebab comel. Tapi boleh je beri kelainan gunakan telur biasa tapi buat
hiasan telur yang comel
gitu.

Dah boleh buang dah hiasan telur burung puyuh yang dicucuk kat lidi tu. Sekarang dah boleh move on dengan
hiasan telur comel
 ni. Tengok je contoh-contoh yang ada gerenti menjadi punya cuma perlukan kesabaran lebih lah kalau bab seni-seni ni. Kalau tak sabar, jangan buat!

Anak ayam yang comel-comel.

Ibu dan anak ayam. Macam rupa anak itik pun ada ni.

Ibu ayam dan tikus

Tikus kot ni???

Tikus ni paling comel. Siap ada cheese lagi tengah-tengah pinggan tu.

Burung hantu yang comel

Pingu a.k.a penguin

Dinosour pun boleh

Cendawan pun comel

Untuk menu nasi lemak, sesuai hidang telur macam ni kot?

Do You Want To Build A Snowman?

Comel je bila sebiji telur di transformasi kan menjadi sesuatu yang lain. Kalau hidangkan kat budak-budak mesti dorang suka.


Jambangan Bunga Duit

M
usim orang kahwin kan. So kena tulis lebih sikit pasal kahwin.
Jambangan bunga duit
 ni rasanya dah lama ada zaman dulu lagi sebagai mas kahwin. Nampak kreatif je bila buat duit jadi bunga kan. Cuma zaman sekarang di beri nafas baru dengan jadikan jambangan bunga tu lagi bertambah menarik.

Kalau macam ni punya cantik, takde siapa nak tolak kan. Okay sangat idea jambangan duit bunga kertas ni untuk mas kahwin. Mas kahwin Fiza simple je letak dalam frame. Masih tersimpan lagi. Sayang nak guna duit tu. Simpan je buat kenangan.

Kalau dulu-dulu stail dia macam ni. Tak dibalut dengan kertas tapi dibuat jambangan buat simple je. Sekarang dah bertambah cantik kalau di tambah dengan elemen bunga, daun yang lain dan dibalut cantik.

Kalau mas kahwin mahal mahal tu gunalah duit besar. Yang ni for sure kalau dapat sekuntum pun dah suka dah.

Kredit foto : FB Cempedak Cheese

Selain buat untuk mas kahwin. Bagi jambangan bunga ni untuk convocation pun okay juga. Boleh lah fresh graduate buat modal sikit sementara dapat kerja kan. Pun boleh. Menarik idea ni. Thumbs up! Bunga paling mahal ni.


Jom Bercuti Ke Tokyo Bersama Traveloka

Yes, I really really need a holiday!
 Agak lama tak bercuti ke mana-mana sejak akhir-akhir ni. Memang elok sangat lah kalau ambil peluang bercuti sempena
Year End Holiday Promotion
di Musim Cuti Sekolah
. Sesekali perlu ambil
mood
 bercuti untuk merehatkan diri juga.

Traveloka
 -
Website
 tempahan tiket penerbangan dan hotel murah. Boleh dipercayai dan selamat untuk digunakan. Perkhidmatan 24 jam secara
online
.

Kebetulan juga
Traveloka
 nak berikan
tiket PERCUMA
 untuk ke
10 destinasi yang terpilih

iaitu
EL Nido, Hong Kong, Langkawi, Bali, London, Tokyo, Nepal, Sabah,  Melbourne dan South Korea
. Nak dapatkan tiket percuma, blogger perlu sertai
contest
 yang dianjurkan oleh traveloka ni. Bagi yang bukan
blogger
, boleh sertai melalui
facebook
. Rugilah kalau tak sertai.

Pilihan Fiza dah tentulah nak bercuti Ke
Tokyo, Jepun
 salah salah satu impian Fiza dari dulu lagi. Cuma belum berpeluang nak sampai ke Tokyo lagi. Kebetulan Traveloka sedang baik hati nak berikan
tiket PERCUMA
 ni, haruslah Fiza rebut peluang untuk dapatkannya. Manalah tahu kalau ada rezeki untuk Fiza
bercuti ke Tokyo, Jepun bersama Traveloka
. Siapa yang nak lepaskan peluang keemasan macam ni kan. Belum pernah lagi terbang ke luar negara ke negara jauh-jauh ni. Kenapa Fiza memilih Tokyo? Sebabnya di
Tokyo banyak tempat-tempat menarik
 untuk dikunjungi. Antaranya ialah :

Aktiviti Bersuka-Ria

1. Bersuka ria di Tokyo Disneyland dan Tokyo Disneysea

Orang kata kalau je Tokyo, jangan lepaskan peluang ke
Tokyo Disneyland
. Wajib pergi katanya!
Tokyo Disneyland
 antara

disneyland
 paling menarik
 yang mempunyai
7
themes land
 iaitu
Tomorrowland, World Bazaar, Toon Town, Critter Country, Fantasyland, Westernland and Adventureland
. Setiap satunya mempunyai pelbagai jenis permainan yang berlainan untuk kanak-kanak dan dewasa. Rasanya kalau dah sampai ke sini kenalah habiskan masa seharian untuk
explore
segala jenis permainan di sini. Waktu siang boleh bersuka ria dengan permainan dan pada
waktu malam pula boleh tengok persembahan bunga api
. Menarik kan!

Bersuka ria di Tokyo Disneysea

Selain bersuka ria di
Tokyo Disneyland
, boleh sambung bersuka ria di
Tokyo Disneysea
 pula.
Disneysea
 merupakan
taman tema fantasi bertemakan lagenda laut
 dibina untuk menghiburkan pengunjung untuk peringkat dewasa. Teruja tengok gambar
Disneysea
 ni apatah lagi kalau sampai sana. Melompat kegembiraaan terus!

Aktiviti Santai

2. Melihat Keindahan Tasik Ashinoko dan Gunung Fuji (Hakone Sightseeing)

Dah bersuka ria tu, boleh lakukan aktiviti santai dengan melihat keindahan alam semulajadi. Kira aktiviti wajib sebab Fiza sejenis manusia yang sukakan alam semulajadi. Jadi, kalau tak singgah melihat keindahan
Tasik Ashinoko dan Gunung Fuji
 memang rugilah kan. Apa yang menariknya tentang Tasik Ashinoko ni adalah
kejadiannya daripada gunung berapi Hakone sejak 3000 tahun dahulu
. Sebab tu dipanggil
Hakone sightseeing
 dan boleh menikmati keindahan ini dengan  menaiki bot
cruise
.

Bertambah menarik Tasik Ashinoko ni bila berlatar belakangkan Gunung Fuji yang menjadi simbol istimewa Hakone. Dikatakan waktu yang yang sesuai datang ke sini masa musim sejuk awal pagi atau lewat petang.

Satu pengalaman best kalau dapat mendaki Gunung Fuji. Tapi memang taklah nak mendaki. Perlu ada pengalaman
hiking
 dan stamina yang cukup tu. Teringin tu memang teringin tapi tengok dari jauh tu dah memadai.

Gunung Fuji adalah gunung yang tertinggi di Jepun dengan ketinggian 3,776.24 m (12,389 ft). Gunung Fuji sangat terkenal di dunia kerana bentuk puncak gunung yang hampir sempurna dan sekata menyerupai bentuk kon. Di sekeliling Gunung Fuji terdapat 5 tasik yang cantik iaitu
Tasik Kawagushiko, Tasik Saiko, Tasik Tamanakako, Tasik Shojiko dan Tasik Motosuko
.

3. Melihat Pemandangan Bandar Tokyo di Tokyo Sky Tree

Lagi aktiviti santai di Tokyo dengan
melihat pemandangan bandar Tokyo
 di
Sky Tree
.
Tokyo Sky Tree
 merupakan
bangunan tertinggi di Jepun
 dan juga merupakan penyiaran televisyen terbaru yang menjadi mercu tanda Tokyo.

Terdapat 2 dek pemerhati pada ketinggian 350m (Tembo Deck) dan 450m (Tembo Gallery) yang dikatakan
dek pemerhati tertinggi di Jepun dan dunia
 membolehkan pengunjung melihat kecantikan bandar Tokyo. Selain dek pemerhati, ada juga
shopping complex
  dan
aquarium
 yang terletak di bahagian bawah bangunan ini.
Confirm
 teruja tengok bandar Tokyo ni.

4. Melihat pemandangan Tokyo di Roppongi Hills

Selain boleh melihat bandar Tokyo di
Tokyo Sky Tree
, boleh juga
memantau bandar Tokyo
 di
Roppongi Hills
 yang merupakan salah satu tempat yang terkenal untuk melihat pemandangan keseluruhan Tokyo daripada dek pemerhati. Tarikan utama di Roppongi adalah
Mori Tower
 yang merupakan banggunan tertinggi di Roppongi. Selain itu, terdapat juga
Mori Art Museum

dan
Mori Garden
 berdekatan dengan
Mori Tower
. Boleh tambah ilmu seni Jepun kat sini.

5. Bersantai di Shinjuku Gyoen National Park

Dah penat berjalan, lepas tu boleh bersantai di
Shinjuku Gyoen National Park
 ni
melihat keindahan pokok bunga sakura
. Dah sampai Jepun, kenalah tengok pokok sakura depan mata sendiri kan. Di
Shinjuku Gyoen National Park
 ni boleh
bersantai bersama keluarga, geng-geng travel ataupun bersama yang tersayang
. Paling cantik pada musim bunga sakura lah. Musim luruh pun cantik juga sebab bunga akan berubah menjadi warna kuning keemasan.

Shinjuku Gyoen National Park
 adalah antara taman tradisional yang tertua di Jepun. Di taman ini terdapat pelbagai tarikan seperti tasik kecik, jambatan tradisional, dan pelbagai jenis pokok yang cantik. Di dalam taman ini juga terdapat beberapa taman utama iaitu
French Garden
 dan
English Garden
.

6. Berkelah di Yoyogi Park

Kalau tak dapat bersantai di
Shinjuku Gyoen National Park
,
berkelah
 di
Yoyogi park
 yang merupakan taman yang terbesar di Tokyo dan sangat terkenal sebagai tempat untuk beriadah dan berkelah. Kalau tengok kat gambar memang seronok berkelah ramai-ramai kat sini. Di taman ini terdapat pelbagai tarikan seperti tasik, jambatan tradisional, dan pelbagai jenis pokok yang cantik. Terutamanya pokok sakura yang cantik tu. Taman ini terletak bersebelahan dengan Meiji Shrine dan pengunjung akan dapat menikmati pemandangan
Yoyogi Park
 yang cantik sepanjang perjalanan hendak ke Meiji Shrine.

Aktiviti Tambah Ilmu Sejarah Jepun

7. Ketahui Sejarah Meiji Shrine

Alang-alang dah sampai Jepun, kalau berkesempatan nak juga singgah di tempat bersejarah Jepun. Salah satu yang ada di Tokyo ialah
Meiji Shrine
,
kuil yang paling popular di Jepun
 dibina khas untuk Maharaja Meiji dan siap dibina pada tahun 1920. Dikatakan setiap 1 haribulan Januari setiap tahun, kuil ini akan dilawati oleh hampir 3 juta orang untuk menunaikan solat pertama (hatsumode). Bagi muslim sekadar menyinggah je la kan.

Kuil ini juga terkenal dalam kalangan pasangan kekasih sebagai tempat untuk mengadakan upacara perkahwinan tradisional yang dikenali sebagai perkahwinan Shinto. Semasa perang dunia kedua tercetus, kuil ini mengalami kerosakkan namun diperbaiki semula selepas itu.

8. Belajar Sejarah, budaya dan kesenian di Ueno Park

Wajib datang sini! Di
Ueno Park
 terdapat
Tokyo National Museum, National Museum for Western Art, Tokyo Metropolitan Art Museum dan National Science Museum
. Boleh belajar sejarah, budaya dan kesenian Jepun di sini. Ueno juga terdapat
Ueno Zoo
 yang merupakan taman zoologi pertama di Jepun. Menarik juga Ueno Park ni.

Aktivi Membeli Belah

9. Shopping Baju Harajuku

Tak lengkap bercuti kalau tak pergi membeli belah kan. Nak
shopping
 baju di Harajuku sebab banyak fesyen terkini ada. Kalau nak tahu, harajuku adalah tempat popular untuk
shopping
 baju. Nak juga tengok remaja Jepun memakai pakaian
cosplay
 (
costume playing
) gaya artis ataupun karakter
anime
di
Harajuku Fashion Street
. Harajuku juga terkenal dengan deretan kedai cenderamata, restoran serta
Cafe
 dan kedai menjual
crepes
 terbaik di Harajuku. Bolelah beli sakan cenderahati untuk di bawa balik Malaysia nanti kan.

10. Shopping dan Berhibur di Shibuya

Sambil
shopping
 boleh berhibur di Shibuya
. Bandar Shibuya kawasan Tokyo yang penuh dengan warna warni dan sangat sibuk dengan pengunjung dan pelancong yang datang ke sini untuk membeli belah. Orang kata kalau dah sampai sini wajib cuba melintas di
Shibuya crossing
 yang berhadapan dengan
Hachikito Exit Station
.

Yang menariknya tentang
Shibuya Crossing
 ni adalah pejalan kaki dari pelbagai arah melintas pada waktu yang sama dan dalam masa yang sama semua lampu isyarat kenderaan bertukar merah. Persimpangan
Shibuya crossing
 indah dihiasi dengan papan iklan neon yang berwarna warni serta skrin video yang besar. Persimpangan ini juga terkenal sebagai tempat wajib untuk bergambar dan antara tempat yang menjadi pilihan pengarah-pengarah filem. Kena praktis jalan laju-laju ni sebab tengok orang Jepun jalan laju je tak buang masa.

11. Shopping Lagi di Odaiba

Tempat paling nak pergi di Odaiba ni adalah
Diver City Tokyo Plaza
 tu sebab nak bergambar dengan
Gundam yang besar
tu. Untuk mereka yang minat dengan
anime
 tu boleh shopping kat sini.

Odaiba terkenal dengan pelancongan, hiburan dan pusat beli-belah, dan makanan. Odaiba adalah pulau buatan manusia yang terletak di
Tokyo Bay
 dimana banyak tempat menarik yang ada di sini dengan pelbagai rekaan bangunan yang canggih antaranya
Fuji TV Building, Aqua City Odaiba, DriverCity Tokyo Plaza, Rainbow Bridge, Telecom Center, National Museum of Emerging Science, Oeda Onsen Monogatari, Venus Fort, Toyota Mega Web, Odaiba Ferris Wheel, Panasonic Center, Odaiba Seaside park dan Madam Tussauds
.

Odaiba bermaksud kubu dan telah dibina pada zaman dahulu dengan tujuan untuk mempertahankan Tokyo daripada serangan musuh.

12. Shopping Barang Elektronik di Akihabara

Nampaknya kena bawa banyak duit poket untuk membeli belah di Tokyo ni. Banyak betul tempat membeli belah diTokyo ni. Dah beli baju, beli barangan lain,
shopping
 barang elektronik pula di Akibahara
 yang terkenal dengan kedai-kedai barangan elektronik atau barang
second hand
seperti
komputer, kamera, telefon bimbit, barangan rumah dan lain-lain yang berkaitan dengan elektronik
.

Akihabara semakin dikenali sebagai pusat bagi peminat budaya Jepun seluruh dunia. Banyak kedai-kedai yang dikhaskan untuk anime dan manga kini mula berkembang diantara kedai-kedai elektronik di kawasan ini.
Antara bangunan baru yang terdapat di kawasan ini ialah
Yodobashi Electronic Store
dan
 Akihabara Crossfield
, sebuah bisnes kompleks yang dibina untuk mengenalkan Akihabara sebagai sebagai pusat teknologi elektronik global.

13. Melayan Kesibukan di Shinjuku

Sedia maklum tahu bahawa bandar Tokyo memang bandar yang sibuk kerana Shinjuku merupakan antara 23 bandar utama di Tokyo yang terkenal sebagai pusat beli-belah, hiburan dan perniagaan di atas stesen keretapi. Stesen keretapi Shinjuku merupakan stesen keretapi yang paling sibuk di dunia.

Antara tarikkan utama di Shinjuku adalah
Metropolitan Government Office, Kabukicho Red Light District, Shin-Okubo Korean Town, dan pelbagai pasaraya besar seperti Isetan, Takashimaya, Odakyu Department Store, Keio Department Store dan Big Camera
. Sesekali mengharungi kesibukan dan
melayan kesibukan di Shinjuku
 ni okay juga kan. Sambil tu boleh
shopping
 apa yang patut.

14. Beli Cenderahati Asakusa

Di
Asakusa
 ni boleh
membeli belah cenderahati
 di
Nakassime Street
. Tarikan utama di sini adalah kawasan Tokyo yang masih mempunyai
suasana bandar seperti dari zaman beberapa dekad yang lalu
. Selain cenderahati, ada bermacam-macam jenis makanan tradisional dan makanan tempatan Jepun. Kalau ada makanan yang halal, bolehlah cuba. Kalau tak, tengok-tengok je la makanan kat sini.

Tarikan utama Asakusa adalah Sensoji, iaitu sebuah kuil Buddha yang telah dibina sejak abad ke-7. Kawasan Akasuka ini boleh diterokai hanya dengan berjalan kaki sahaja. Tetapi, anda juga boleh memilih untuk menaiki beca yang dikendalikan oleh rakyat tempatan. Harga untuk dua orang untuk 30 minit adalah lebih kurang 9000 yen.

Aktiviti Makan

Wajiblah
mencuba makanan popular di Jepun
.
Wajib cari yang halal!
 Bercuti ke luar negara ni memang kena hati-hati soal makanan kan. Tapi jangan risau, masih ada makanan halal di mana-mana cuma kena cari je. Di Tokyo ada beberapa
kedai Halal untuk muslim
.

15. Makan Ramen di Kedai Makan Halal Naritaya Asakusa

Kalau dah pergi ke
Asakusa
 tu patut cuba makan
ramen
 atau
udon
 di
Kedai Makan Halal Naritaya
. Ada sijil halal Malaysia di kedai ni. Kalau makan di Malaysia dah biasa sangat kan. Haruslah kena cuba makanan
original
 dari Jepun sendiri.

16. Makan Onigiri Original Jepun

Biasanya kalau mereka yang bercuti ke Jepun nak
jimat belanja makan, makan Onigiri
 je. Nak beli pun mudah je sebab ada di jual di mana-mana. Sementara nak cari makanan halal nak alas perut atau nak jimat masa bercuti makan je onigiri. Di yakini halal.

Nasi kepal dibungkus dengan
seaweed
 dan dalamnya ada pelbagai jenis inti. Yang popular ikan salmon lah. Walaupun kat Malaysia boleh cuba rasa tapi
Original
 dari Jepun mesti lebih sedap kan. Kalau makan sushi tak berapa nak kenyang kan. Jadi, makan onigiri lebih lama kenyang. Lagipun sushi dah biasa sangat kat Malaysia ni.

17. Makan Tempura di Tendon Soba Udon

Tempura
 salah satu
favourite
 makanan jepun yang Fiza suka. Teringin juga nak rasa
menu halal kat Tendon Soba Udon
 ni. Nak juga rasa
mee soba dan mee udon
 kat sini. Kena sediakan bajet lebih nampaknya untuk makanan juga ni.

Fuhh..banyak betul
tempat menarik dengan pelbagai aktiviti di Tokyo
 ni. Kalau Traveloka bagi Fiza peluang dapat
tiket percuma bercuti ke Tokyo
, haruslah kena jejak kaki semua tempat ni. Kena
planned well
 supaya berkesempatan pergi semua tempat. Kalau tak dapat pergi semua tempat pun takpe, asal dapat sampai Tokyo pun dah kira berbaloi juga.

Kalau korang nak kemana pula? Bolehlah tengok-tengok
contest
 yang traveloka anjurkan ni. Ada rezeki boleh menang hadiah mingguan yang best juga.

Tengok hadiah
grand prize
 lagilah teruja nak join
contest
 kan. Harap ada rezeki kali ni. Mungkinlah impian jadi kenyataan???
#MyTravelokaEscapade
because I really really need a holiday lah!
Dah lama tak bercuti kan. Balas dendam pergi jauh dan pergi tempat menarik di Tokyo.

https://blog.traveloka.com/en/online-contest/


Jom Buat 2016BestNine

O
ohhoii..tinggal sehari je lagi nak masuk tahun baru 2017. Semua dok pakat ramai-ramai kongsikan
2016bestnine
 di
instagram
. Fiza pun tak nak ketinggalan juga nak buat 2016bestnine. Jadi buat jugaklah sebagai salah satu kenangan untuk tinggalkan tahun 2016.

Best Nine mengumpulkan 9 gambar yang terbaik di instagram sepanjang tahun 2016.

Cara nak buat best nine 2016
 ni mudah je.

1. Pergi ke website :
https://2016bestnine.com/

2. Kemudian masukkan id instagram, klik get dan tunggu beberapa saat.

Inilah hasil
2016bestnine @azhafizah.mdnor
. Kalau
tahun lepas kurang dapat likes
, tapi tahun ni lebih banyak dari tahun lepas. Lebih banyak likes untuk hasil kerja Fiza dari gambar sendiri. Nampaknya tahun depan kita gunakan strategi upload hasil kerja seni je la untuk dapatkan likes terbanyak.


Kemeriahan Thai Food Festival

Y
es, Finally! Dapat juga menikmati kemeriahan
Thai Food Festival 2016
 yang sedang berlansung di
Kip Mart Senawang
. Kalau tak dapat pergi, telan air liur je la tengok makanan sedap yang mereka upload tu. Alhamdulillah ada rezeki nak merasa makanan Thai yang sedap-sedap tu.

Sebelum pergi sini memang dah ada dalam kepala dah nak beli apa je. Tomyam tu dah tentu wajib beli. Nak kerabu mangga, pulut mangga, kerabu sotong, somtam dan thai red tea. Itu je la yang biasa makan pun. Masa ni Fiza dengan husband pergi waktu tengahari. Agak panas juga walaupun nampak mendung. Orang pun tak ramai sangat tapi masih meriah sampai nak beli makanan pun ada yang beratur panjang.

Bukan senang nak dapat peluang macam ni kan. Kalau nak merasa sampai nak ke Thailand tu entah bila-bila nak sampai Thailand. Jadi, jangan lepaskan peluang datang. Kalau korang peminat tegar makanan Thai lah. Kalau tak minat pun ada barangan lain yang dijual di sini selain makanan. Ada baju, seluar, beg dan lain-lain lagi.

Bila dah sampai sini, pertama sekali of course lah Fiza cari tomyam dulu. Pusing punya pusing Fiza beli kat kedai Abdullah Fathoni ni. Nampak pulak somtam dengan kerabu maggi tu. Ahhh kecur betul dibuatnya. Kecur tak kecur, Fiza beli tomyam je sebab kalau ikut nafsu makan sangat membazir. Siapa nak makan oiii. Husband bukan suka makanan tomyam masam² ni. Matilah kalau Fiza kena habiskan sorang. Kalau simpan lama sampai ke malam tak fresh pulak. Sudahnya beli tomyam je kat sini.

Sesambil tu dok tengok gerai lain. Kotlah ada yang terberkenan makanan yang tak pernah makan kan. Meriah betul jualan makanan kat sini. Bau pun dah macam-macam bau makanan dah. Kalau pergi masa perut tengah berkeroncong memang azab lah tahan lapar dengan bau-bauan segala makanan yang ada. Kalau tak tahan lapar, boleh je makan kat sini sebab ada disediakan meja dan kerusi untuk mereka yang nak makan di sini.

Setiap gerai ada logo halal. Jadi, tak perlu risau untuk membeli dan merasa.

Husband Fiza beli takoyaki. Eh, ade pulak takoyaki. Bukan takoyaki makanan jepun ke? Pun boleh lah kan.

Memandangkan kamiorang tak lunch lagi. Beli lah pulut ayam goreng dan beritant nasi goreng kat kedai sebelah kedai Thai red tea ni. Selain beli Thai red tea, Fiza beli roti tisu coklat juga. Nampak menarik je.

Kalau korang beli teh tarik korang akan dapat special performance dari abang teh tarik ni. Tarikan utama mungkin?

Tak lama pun Fiza datang sini. Sempatlah pusing 2 round semua gerai. Tak besar mana pun. Tapi rambang mata juga lah nak pilih makanan tu. Inilah hasil pembelian Fiza semalam.

Takoyaki RM10 (12 biji)

Tomyam RM8

Pulut Ayam Goreng RM8

Beritant Nasi Goreng RM8

Roti Tisu coklat RM4

Thai red tea tarik RM6 (L size)

Total loss : RM44

Kalau tengok harga tu pada Fiza agak mahal sebab kalau harga yang orang malaysia buat tak semahal itu rasanya. Kalau kat utara pulut ayam goreng baru RM5 macam tu kan. semangkuk tomyam baru RM6. Ini namanya original dari Thailand, haruslah kena mahal sikit kot? Ke? Atau sepatutnya lebih murah sebab adanya festival ni. Entahlah, tak dapat nak menjawabnya. So far puas hati dengan rasa masakan Thai ni dan sangat kenyang. Alhamdulillah tak membazir. Habis licin! Terbaik! Kalau korang nak makan macam-macam, kenalah bawa duit lebih.

Orang Seremban dan yang terdekat jom datang sini.
Thai Food Festival sampai 1 Jan 2017
 je tau. Buka dari 11:00 pagi sehingga 12 malam di
Kips Mart Senawang
.


Kenduri Doa Selamat Kampung Style

A
lhamdulillah selesai
majlis kenduri doa selamat kat kampung
. Semuanya berjalan dengan baik. Fuhh..penat juga ambil bahagian menyiapkan semua persiapan ni. Persiapan keluarga sendiri je la. Yang masak, Fiza, kakak, mak, abah, abang, husband dan anak buah. Yang lain sediakan untuk goodies bag. Fuhhh penat kali ni memasak sebab tak ramai yang ada. Kenduri doa selamat kecil-kecilan untuk orang masjid.

Juadah paling istimewa dan rare adalah
daging rusa masak lemak cili api
 yang sebelah kanan tu. Yang gambar focus ni
lauk udang masak cili api tambah sayur rebung
.

Masak cili api lagi?? Ye, cuma bahannya berbeza. Yang ni lauk istimewa juga
lauk ikan baung masak lemak cili api
.

Udang goreng berlada
.

Ayam goreng mamak
 dari Fiza. Jenuh nak menggoreng ayam yang banyak. Blur pulak haihh gambar ni.

Kalau kenduri kat kampung kena ada
ulam-ulaman petai dan jering
.
Sambal belacan
 tu wajib ada. Fiza yang buat!.

Juadah tepi
kuih koci, kek pandan dan buah tembikai
. Untuk
goodies bag, ada lemang, serunding, bunga telur, bahulu dan air kotak
.

Bila kenduri kat kampung ni kenalah
duduk bersila
 kat bawah. Barulah namanya
kampung style
. Siapkan terus juadah sebelum tetamu datang.

Orang-orang masjid yang dah mula datang.

Majlis doa selamat yang ringkas. Meriah dengan juadah. Mana yang lebih bagi tetamu dan sedara bawak balik. Panjang-panjangkan sedekah. Paling suka bila ada kenduri sebab meriah  ramai-ramai balik kampung dan macam-macam makanan ada.


Konon Nak Cuba Mengecat Dengan Painting Roller Tray Sponge Set Kit

P
unyalah excited nak mengecat rumah, kononnya nak cuba
cat guna painting roller tray sponge set kit
 macam nampak
senang je kerja mengecat
 tu. Tapi pengakhiran yang tak best, takde lah nak rasa menyesal sangat cumanya rasa macam rugi sikit je la sebab tak dapat guna sepenuhnya.

Fiza beli masa Lazada Revolution haritu sebab harga  nampak macam murah sikitlah dari biasa. Memandangkan nak cuba guna, jadi beli satu je dulu. Nama pun nak cuba dulu kan. Beli pun complete set kit. Manalah tahu kot kalau best guna ada la spare sponge tu.

Painting Roller Tray Sponge Set Kit

1x Storage Case

1x Big Brush With Sponge

1x Small Brush

1x Adapter

3x Sponge

Ini dia sponge untuk mengecat. Macam sponge cuci pinggan tu. Cuma berbentuk tirus di hujung dan nipis sikitlah. Bahagian hujung tu untuk memudahkan kerja mengecat bahagian penjuru dinding. Takde lah comot bila mengecat tu. Ye, memang tak comot pun masa mengecat tu dan takde dripping pun masa mengecat. Kiranya sangat bagus lah tak comot dan cat pun tak meleleh.Tak perlu nak alas paper kat lantai tu. Storage case dan adapter roller painting pun okay je untuk hadkan jumlah cat yang melekat kat sponge tu.

Yang tak bestnya bila mengecat guna sponge ni bila kita tekan ke dinding dengan kuat, lapisan cat sangat nipis. Bila lapisan cat nipis, kena mengecat banyak layer untuk nampak cat tu lebih sempurna dan cantik. Macam bertambah masa dan kerja pulak kan. Setakat nak touch up atau nak cat permukaan yang tak berapa besar so far Fiza rasa okay je. Disebabkan nak cepat siap, Fiza gunakan roller yang biasa tu je la. Yang jenis sponge ni boleh guna untuk touch up mana yang perlu je nanti.

Yang menariknya ada 2 pemegang sponge besar dan kecil. Yang besar ni boleh masukkan kayu untuk mengecat dinding yang tinggi atau nak mengecat siling tanpa menitis cat. Ringan pun ringan tak sakit tangan.

Pemegang untuk yang kecil ni pun sangat selesa di pegang ketika mengecat. Sesuai sangat untuk mengecat bahagian kecil yang susah nak cat tu.

Kalau tengok video memang mudah bila guna jenis macam ni tapi tu lah mungkin tak kena dengan jiwa atau mungkin kena tengok jenis cat ataupun tengok jenis permukaan dinding kot baru best mengecat. Tapi kalau nak cuba, boleh je. Boleh mengecat santai-santai je.

Harga RM32.30 sementara tengah sale kat Lazada


Kronologi  Cabut Gigi Geraham Bongsu

Cehhh..siap nak ada
kronologi
bagai. Sesekali tajuk entri nak juga macam gempak sikit. Minggu lepas pergi Klinik Pergigian sebab
sakit gigi

berdenyut-denyut. Dah siap sedia nak tahan sakit cabut gigi tu. Tapi doktor kata tak boleh cabut sebab bengkak.
Nak di jadikan cerita,
gigi geraham bongsu
 tu memang dah berlubang cuma tak sakit. Dah rasa tak sakit, memang taklah nak pergi klinik tampal kan. Dia punya ngilu nak tampal tu memang mengerikan sebab tu tak pergi tampal. Kebetulan nak sakit pulak minggu lepas. Dah sampai masa untuk sakit kot.
Bila dah sakit bengkak tu, takdelah doktor nak cabut. Kenalah makan habis ubat antibiotik dan makan ubat tahan sakit tu. Lepas 5 hari, semalamlah hari untuk cabut gigi. Fuhhh..kecut perut oii nak kena cabut gigi. Nasib baik tak ramai yang datang hari ni kira tak lama menunggu.

Lepas ambil nombor, check tekanan darah dan bayar pendaftaran RM1, tak lama lepas tu masuk bilik surgeri. Masuk bilik surgeri dengan doktor lain. Hari ni doktor perempuan india. So far setakat ni kalau pergi klinik pergigian semua doktor sangat friendly. Alhamdulillah..kalau tak lagi bertambah stress kan. Doktor check gigi dulu sebelum cabut. Doktor confused ada dua gigi berdekatan yang mana satu lebih bermasalah. Jadi, doktor suruh assistant bawa Fiza
pergi X-ray dulu
 untuk check akar gigi yang mana lebih bermasalah.

Masuk bilik x-ray dengan assistant lelaki. Adududu..tak best betul kalau lelaki yang handle. Memang kurang selesa lah kan. Lepas tu dia masukkan dental xray film dalam mulut. Dijolok-jolok xray film tu supaya berada di tempat yang betul. Rasa nak termuntah tapi dia suruh tahan sikit. Agak sakit bila x ray film tu terkena bahagian lembut dalam mulut. Rasa macam nak terluka je. Rasa macam nak nangis je. Tapi sabar je la.

Dah masukkan xray film tu, dia suruh letakkan jari tahan film tu sementara dia snap untuk x-ray. Kenalah tahan 5 saat. Lepas xray pertama dibuat tak nampak akar pun nampak kepala gigi je. Kenalah buat lagi sekali. Sekali lagi tahan sakit tu. Nasib baik okay dah lepas tu. Lepas azab untuk x-ray. Menanti masa untuk keputusannya pulak.

Masuk semula bilik surgeri dan doktor bagitau keputusannya
kena cabut gigi geraham bongsu
 yang sebelum ni memang kena cabut. So
doktor bagi ubat bius
 tu. Kena tahan sakit lagi untuk dicucuk bius tu. Adoiiii.. Dah cucuk bius kena tunggu kat luar dulu untuk bagi kebas.

Dah kebas masuk balik bilik surgeri. Doktor pun mulakan cabut gigi geraham bongsu tu. Katanya ambil masa sikit dan kena tahan sikit la. Kalau sakit angkat tahan. Dalam setengah jam macam tu doktor tu macam susah nak cabut. Ada kritikal problem dan bincang dengan doktor gigi bilik sebelah. Kena pindah bilik surgeri sebelah sebab nak
kena potong crowning gigi sebelah gigi geraham
 sebab tak nampak dan menyukarkan untuk cabut gigi. Sebelum tu letak bius lagi.

Bab kena potong tu sangat ngilu dengan bunyi mesin tu. Adeshh..masih lagi mampu tahan sabar. Kaki tangan dan kejang ni dok tahan lama sangat. Lepas tu gigi masih tak boleh di cabut ditambah lagi dengan
bleeding yang tak sudah
. Lagi susah nak nampak gigi tu.

Panggil sorang lagi doktor untuk uruskan cabut gigi geraham bongsu ni.
Kena potong tulang gigi
 pulak. Masih lagi tak boleh. Ngilu lagi. Tahan Fiza tahannn... Tak boleh lagi cabut gigi tu, entah apa masalah yang dorang bincangkan tak tahu lah. Fiza dah risau rasa macam tak boleh tahan dah. Badan dah sejuk dan menggigil je.

Doktor ambil keputusan untuk
potong sikit kulit gigi
 geraham untuk lagi senang cabut dan doktor bagitau nanti dia akan jahit semula. Err...sampai jahit bagai ni Fiza dah memang risau. Maksudnya kena operate lah kan. Tak boleh nak kata tak, jadi teruskan je la. Padahal dalam hati ni dah takut semacam. Cucuk bius lagi. Akhirnya baru lah boleh cabut gigi tu setelah hampir 1 jam lebih dalam bilik surgeri tu dengan usaha 3 orang doktor gigi.

Dapatlah 3 jahitan
. Masa jahit tu pun terpaksa tahan sakit juga. Berdarah banyak tu jangan cakaplah. Banyak kali doktor ganti kapas. Mulut Fiza ni dah naik kejang kena bukak lama sampai melecet tepi bibir. Nak bukak mulut sampai sekarang pun sakit.

Doktor bagi ubat antibiotik 2 jenis dan ubat tahan sakit. Kapas tu doktor bekalkan 2 packs. Balik rumah banyak kali tukar sebab darah masih keluar banyak. Doktor pesan jangan makan benda keras/panas atau minum panas. Kena makan bubur dan air sejuk je la jawabnya. Lagipun mulut Fiza pun bukan boleh bukak besar. Nak makan pun jadi tak berselera. Nak telan pun sakit oii..

Lepas selesai cabut, kena bayar RM1 dan ambil ubat.

Balik rumah makan bubur dan makan ubat terus tidur. Dari pukul 9 pagi Fiza masuk bilik surgeri, x-ray, bertukar bilik surgeri semua tu pukul 11 lebih baru siap semua urusan cabut gigi. Suami dah risau dok tunggu lama. Takut isteri dia pengsan je. Siapa tak sayang bini oiii..don't worry la, isteri cukup kuat untuk tahan semua tu..Sikit adoi pun tak berbunyi depan doktor. Adoi depan suami je sebab boleh bermanja lebih. Sampai kesudah Fiza tak angkat tangan pun mengadu sakit depan doktor sebab masih boleh tahan sakit tu.

Lepas makan ubat semua tu memang tak boleh nak buat apa sangat. Rasa nak pitam je mungkin sebab darah masih keluar lagi kot. Kena baring tidur je la. Nak tidur perut lapar. Nak makan macam tak boleh nak makan sebab sakit. Dapat makan sikit terus makan ubat dan tidur. Lepas bangun tidur barulah okay sikit. Adalah sikit nikmat rasa makan tu.

Harap-harap dan makan ubat semua luka dan sakit cepat elok. Dalam 3 hari ni makan bubur dan air sejuk je. Kena berpantang takut nanti bengkak pulak kan. Kalau tak nak sakit lagi, haruslah ikut apa yang doktor pesan.

Sakit gigi ni tak boleh buat main sebab tu kena jaga gigi dari kecik lagi. Fiza ni dah memang ada masalah gigi dari kecik. Inilah kesan dia macam gula-gula dan tak jaga gigi. Dah besar baru nak menyesal dah terlambat dah. Sekarang kena lebih jaga. Lepas ni nak kena buat scaling pulak. Korang kalau sakit gigi sikit pun kena pergi klinik gigi ye dan rajin-rajinlah check up san buat scaling.

Sekian kronologi cabut gigi geraham bongsu. Masa untuk berehat lebih dalam masa berpantang ni untuk topup tenaga yang dah hilang. Terima kasih yang mendoakan Fiza cepat sembuh dari sakit gigi.


Light Sensation di Dataran Pahlawan, Melaka

Musim cuti sekolah macam-macam
event
 berlansung sana sini. Tak ketinggalan juga
Light Sensation
di Dataran Pahlawan Melaka
 yang bermula 15 Disember 2016 yang lepas sehingga 2 Januari. Pameran
Nightscape of Light Sensation
 bertemakan
Love Series
 mempamerkan
32,888 kuntum bunga mawar
LED
 (Diod pemancar cahaya)
 memenuhi ruang Dataran Pahlawan.

Memang cantik suasana Dataran Pahlawan di waktu malam diterangi bunga mawar
LED
 ni kan. Kalau bercuti di Melaka tu jangan lepaskan peluang singgah di Dataran Pahlawan ambil gambar bersama lampu bunga mawar yang berwarna warni dan pelbagai bentuk di buat dengan menggunakan bunga tersebut.

Katanya harga tiket bermula RM10 hingga RM30. Pameran yang berlangsung bermula 2 petang sehingga 12 tengah malam tu berlainan daripada pameran yang diadakan di Taman Ekspo Pertanian Serdang sebelum ini daripada aspek reka bentuk bunga yang disusun menggunakan kuntuman bunga mawar
LED
.

Kalau sebelum ni tak sempat nak ke
Light Sensation
 Taman Ekspo Pertanian Serdang, boleh pergi
Light Sensation
 di Dataran Pahlawan ni.

Bila dah bertemakan
love series
, haruslah kena ada bentuk '
love
' kan. Pasangan suami isteri bolehlah bergambar kat sini buat kenangan kalau ada yang sambut
anniversary
 lagi
sweet
kan. Dalam hati Fiza berkata nak pergi tapi mulut kata tak nak pergi. Jadi, keputusannya berbelah bagi 50% 50%. Tak nak pergi tu bukan sebab apa, malas bersesak. Nak pergi sebab nak ambil gambar je. Tapi
for sure
 la kena ikut giliran. Jawapan macam berat kepada tak nak je. Tapi manalah tahu tiba-tiba tersampai pulak kan.

Sebelum pergi tu,
check
 dulu jadual
Light Sensation
 ye. Takut bila datang nanti tutup pulak
.

Kredit foto :
Light Sensation


Naik MRT PERCUMA selama SEBULAN

Hari ni
16 Disember 2016
, rakyat Selangor dan Kuala Lumpur dah boleh
naik MRT (
Mass Rapit Transit
)
secara
PERCUMA
 selama
SEBULAN

sehingga
16 Januari 2017
. Bukan setakat dapat naik MRT percuma, malah dapat
naik bas pengantara secara percuma
 juga. Bolehlah rakyat jelata berjimat untuk kos pengangkutan selama sebulan ni kan? Yang nak cuba naik MRT jalan-jalan pun boleh. Dapat tengok
view
 yang baru.

Kredit foto : google

Tapi
confirm
lah penuh sesak selama sebulan ni. Kena tunggu berbayar nanti lah baru cuba naik kalau tak nak bersesak sangat. Dengan adanya MRT ni,  makanya adalah laluan rel dan stesen baru yang mana sebelum ni takde LRT dan komuter melaluinya. Jadi, lebih mudah lah kan untuk ke tempat-tempat berkenaan sepanjang
laluan MRT Sungai Buloh - Kajang
. Sayangnya takda stesen di KL Sentral. Tapi akan ada akan datang tahun depan. Kenalah berhenti di stesen yang terdekat.

Sebelum naik MRT, study dulu laluan MRT (warna hijau gelap) ni. Pening pulak tengok banyak laluan. Kalau nak pergi tempat yang banyak kena transit memang lebih baik naik kenderaan sendiri je.

Kuala Lumpur, 15 Dis. - Rakyat Malaysia yang akan menggunakan perkhidmatan Transit Aliran Massa Laluan Sungai Buloh - Kajang (MRT SBK) dapat menikmati tambang secara percuma selama sebulan sempena pelancaran sulung laluan itu bermula esok pagi.

Perdana Menteri, Najib Razak berkata perkhidmatan yang dikendalikan oleh RapidRail Sdn. Bhd. itu akan dapat dinikmati pengguna bermula mulai esok sehingga 16 Januari depan.

"Sebagai hadiah kepada rakyat bagi Tahun Baru serta memberi peluang kepada rakyat untuk mencuba kemudahan pengangkutan awam yang baharu, moden dan efisien, saya mengumumkan bahawa Rapid Rail akan memberi perkhidmatan MRT percuma selama sebulan mulai esok sehingga 16 Januari ini.

"Ia termasuklah perkhidmatan bas pengantara. Tambang hanya akan dikenakan bermula 17 Januari ini," katanya.

Pengumuman itu dibuat oleh Najib dalam Majlis Pelancaran Operasi Fasa Pertama MRT SBK di Stesen MRT Kwasa Damansara di sini, lapor Utusan Online.

Sumber: Utusan Online, BH Online

Bila dah ada MRT ni bolehlah kurangkan kesesakan jalan raya sikit ye pagi petang hari bekerja tu. Harap-harap selama sebulan ni MRT tak mengalami masalah teknikal semua tu. Selamat Ber MRT warga Selangor dan Kuala Lumpur. Rakyat negeri lain nak naik MRT kena datang selangor lah. Selangor pulak jadi sesak.

Harga Tambang Tunai dan Touch 'n Go MRT bermula 17 Januari 2017


Pageviews Blog Sihatimerahjambu Dah Cecah 16 Juta

K
alau tak silap last update untuk pageviews blog sihatimerahjambu masa pageviews 11 juta ke 12 juta entah. Lepas tu tak menyempat nak tengok performance blog sendiri berapa banyak naik pageviews setiap bulan. Yang tahu, traffik agak merundum akhir-akhir ni gara-gara banyak menyepi seketika. Kejap ada entri kejap takde. Macam biskut chipsmore.

Alang-alang dah terperasan nampak nombor pageviews dah bertambah cecah 16 juta , terus print screen buat entri. Okaylah tu kan sesekali selit entri kehebatan blog sendiri. Semua blog hebat dari segi macam-macam. Setiap blogger ada aura masing-masing. Sila yakin dengan blog sendiri ye. Tak boleh nak update selalu entri macam ni nanti kena kecam. Biasalah kan lumrah dunia blogger. Ada yang membenci ada yang suka mencari kesalahan. Shuhhh..abaikan semua aura negatif tu. Malas kot Fiza nak fikir. Tetiba rasa rindu dengan dunia blogging zaman mula berblog dulu. Skang dunia blogger dah macam dunia artis. Wow! But still...Fiza masih lagi bekerja belakang tabir. That's me! Sesekali baru muncul.

Eh, terbebel banyak pulak kan. Sambung semula cerita pageviews ni. Fiza tak pasti berapa lama ambil masa untuk naik sampai 16 juta ni. Pelik juga walaupun traffik merundum. Mungkin ambil masa lebih sikit kot.

Sangat berpuas hati bila pageviews makin bertambah banyak. Siapalah yang tak seronok kan. Walaupun ada yang kata "ala, setakat pageviews dari view blogspot je, bukan dari google analytics pun". Ermm..tak kisahlah dari mana sekalipun yang penting tetap happy dengan penambahan jumlah pageviews tu. Selain akan datang bertambah dapat job advertorial, dapat satu kepuasan untuk diri sendiri. Bertungkus lumus berusaha lagi lepas ni menulis entry ye semua. Semua blog pun boleh berjaya.


Pantang Nampak Tempat Cantik!

O
rang lain cuti sampai selasa, Fiza cuti sampai ahad je. Isnin sambung kerja sendiri. Kerja sendiri pun tak boleh cuti lama tau! Husband pun tak boleh cuti lama nak siapkan kerja lab yang kena buat. Balik awal takdelah kena hadap jammed kan. Sebab Kuala Pilah ke Seremban kadang-kadang jammed juga bila musim cuti atau weekend. Alhamdulillah balik ahad haritu tak jammed pun.

Sebelum balik rumah, singgah rumah kakak Fiza kat Segamat hantar anak-anak dia dari kampung. Kebetulan pulak depan rumah kakak ada bunga-bunga cantik ni. Terus rasa nak ambil gambar. Tu lah,
pantang nampak tempat cantik!
Mesti nak snap. Mula-mula bereksperiment dulu suruh anak buah dulu.

Perlu angle yang dari atas sebab nak focuskan pada bunga-bungaan nampak dalam gambar. Bila gambar dah cantik, boleh ambil gambar lagi dan lagi.

Tak tahu apa nama bunga ni. Bunga liar je ni. Tak tanam pun. Bunga dia kecil warna purple. Disebabkan kecil sangat, tu yang tak berapa nak jelas gambar bunga tu bila ambil dari jauh. Tak ketinggalan, Fiza pun nak ambil gambar kat sini.

Cukuplah ambil gambar 3 keping je. Jadilah kan. Bukan selalu bunga ni nak ada pun. Bila dah ada, jangan lepaskan peluang. Gitu!

Next time balik kampung nak explore tempat
photoshoot menarik di Segamat
 yang tak sempat nak explore tu. Kali ni balik kejap dan sibuk dengan kenduri tak sempat nak jalan-jalan.


Pantau Keadaan Rumah Melalui Smartphone dengan Cloud Camera 300Mbps Wi-Fi TP-Link

Seperti yang dijanjikan, Fiza nak cerita sikit tentang
 Cloud Camera 300Mbps Wi-Fi  TP-Link
 yang Fiza dapat dalam
parcel of Joy dari Lazada
 hari tu. Dalam entry yang lepas cuma into sikit je kan. Kali ni nak buat full review baru best sikit kan. Ternyata memang best sebab boleh pantau keadaan rumah melalui smartphone je kalau kita takde kat rumah. Bak kata "See There, Where You Can't be there". Menarik kan!

Ini dia full set Cloud Camera 300Mbps Wi-Fi  TP-Link. Termasuk sekali adapter kat dalam kotak tu. Lupa pulak nak keluarkan masa ambil gambar tu. Dalam gambar yang lain ada.

Bentuk Camera Yang Unik dan Comel

Model
Camera Cloud NC200
 ni mempunyai bentuk yang unik dan comel. Lain dari yang lain bentuk camera ni. Dari mata Fiza la pertama kali tengok. Kalau letak dalam rumah mungkin boleh tak perasan itu kamera sebab nampak macam perhiasan juga kan.

Bahagian hadapan

Bahagian belakang

Untuk Tujuan Keselamatan

Ya, dengan adanya Cloud Camera ni boleh digunakan sebagai CCTV (Closed- Circuit Televisyen). Kalau takda kat rumah pun kita boleh monitor dari jauh di mana sahaja apa yang berlaku di rumah dengan syarat Wi-Fi dan camera perlu sentiasa ON untuk cloud camera ni berfungsi dengan bagus.

Macamana boleh pantau dari jauh je? Dengan menggunakan tpCamera app samada di smartphone atau PC, pengguna boleh melihat apa yang berlaku di persekitaran rumah dengan adanya Camera Cloud ni. Dalam masa yang sama, pengguna juga boleh ambil gambar, record video atau spy segala aktiviti yang berlaku ketika tiada di rumah. Sesuai sangat ni kalau nak pantau anak-anak kat rumah ni. Selain rumah, boleh je dipasang di premis perniagaan. Kalau ada yang mencurigakan berlaku, boleh ambil langkah berjaga-jaga awal dan boleh juga rakam segala bukti.

Merapatkan Hubungan Jarak Jauh

Selain untuk tujuan keselamatan, bagi parents yang selalu outstation tu kalau rindu anak-anak boleh je tengok aktiviti family setiap hari untuk lepas rindu. Macam ada bersama mereka gitu. Bukan setakat boleh view aktiviti je, boleh juga dengar suara.

Mengesan Pergerakan

Dengan adanya pengesan pergerakan jika ada berlaku pergerakan yang diragui dikesan, pengguna akan dapat notification melalui email atau FTP(File Transfer Protocol). Bagus kan!

Mudah Untuk Dipasang dan Digunakan

Camera Cloud ni sangat mudah dipasang dan digunakan. Disertakan sekali manual guide untuk proses set up camera dan smartphone. Yang penting perlu ada power supply untuk On camera tu. Untuk internet boleh guna wireless.

Bahagian tapak ni boleh dilekat pita pelekat untuk dilekatkan di atas meja, dinding ataupun siling

Cara untuk Setup Cloud Camera

1. Connect the camera to the network your smartphone is ON.

2. Download and install the tpCamera App and follow the easy instructions

3.Keep and eye on things using your computer, iphone, ipad or android device.

Pastikan icon dan app yang betul ye.

Bila camera dah On dan tpCamera pun dah buka, bolehlah cuba view dengan camera caloud ni. Masa nak setup tu kemain teruja lagi nak tengok. So far gambar dan video okay je cuma output suara agak noisy. Mungkin cuba dari jarak dekat kot. Setakat ni baru cuba letak kat ruang tamu. Takda pemantauan pun saja letak. Ye lah duduk berdua je nak pantau apanya kan.

Dan juga cuba letak kat luar rumah. Boleh pantau kot-kot ada sesiapa datang ke kan. Macam best pulak boleh view dari dalam rumah depan handphone je. Siapa buat dajal depan rumah ada bukti. Takpun nak pantau kucing sapa yang selalu berak depan rumah.

Wi-Fi Extension

Camera Cloud NC200 mempunyai 300Mbps kelajuan WiFi dan camera boleh melebarkan/memanjangkan rangkaian Wi-Fi dengan adanya Wi-FI extender functionality dimana korang boleh access internet menggunakan tablet atau smartphone dengan router  tersebut. Jadi, boleh letak cloud camera ni di tempat yang kurang Wi-Fi Network untuk dapatkan access yang lebih bagus. Bagus kan!

Kesimpulannya, Cloud Camera NC200 yang kecil ni sangat berguna untuk tujuan keselamatan (better protection) dan tujuan pemantauan di premis perniagaan yang boleh diletakkan di mana-mana dan boleh dipantau di mana jua anda berada hanya melalui smartphone.

Features dan package contents Cloud Camera 300Mbps Wi-Fi TP-Link

Harga Yang Berpatutan

Ye, pada Fiza harga dia sangat berpatutan. Boleh beli dengan harga RM103 sementara ada sale di Lazada.  >>
Cloud Camera 300Mbps Wi-Fi TP-Link


Pelamin Kahwin Tema Hello Kitty

Y
e, setiap orang nakkan kelainan dalam majlis perkahwinan masing-masing. Bagi pengantin mestilah puas hati kalau dapat merealisasikan majlis perkahwinan impian mereka untuk mereka ingati untuk kenangan terindah. Yelah, orang kata kahwin sekali je haruslah kena buat yang terbaik kan. Bagi tetamu pulak jangan nak bersepah kan mulut komplen itu ini sebab sebagai tetamu yang diundang kenalah mendoakan yang terbaik untuk pasangan pengantin baru. Itulah yang sebaiknya.

Kalau orang dulu kahwin takde tema-tema bagai. Sekarang ni dah bermacam tema majlis perkahwinan dah sampai rambang mata bakal pengantin nak buat pilihan. Susah nak buat pilihan sebab tak tahu nak ikut citarasa sendiri ke nak ikut cadangan family ke nak ikut cadangan bridal ke. Banyak benda yang perlu dipertimbangkan sebenarnya. Tapi kalau dah minat sesuatu tu tak payah buang masa nak timbang dah, orang lain cakap apa pun kita tetap dia kesukaan kita kan. Betul tak? Apapun buatlah ikut kesukaan sendiri. Diri sendiri yang nak kahwin pun bukan orang lain.

Contohnya pengantin ni pilih pelamin kahwin tema hello kitty. Jarang ada
pelamin kahwin Hello kitty
 ni. Kalau tanya Fiza lah, pada Fiza okay je. Nampak comel. Lagipun padanan soft blue dan pink pun nampak cantik dan sepadan. Bila dua warna ni bergabung dan ditambah pula dengan kartun hello kitty yang comel tu bertambah comel.

Jangan kata pengantin lelaki redha je dengan pilihan isteri. Mana tahu dia sendiri pun suka dengan pilihan tema pelamin hello kitty ni kan. Sepakat gitu.

Siap ada persalinan warna biru dan pink lagi tu.

Kek pun nak tema hello kitty gak. Betul-betul kipas susah nak mati hello kitty ni. Kalau dah minat kan. Agak-agak musim orang kahwin ada jumpa tak pelamin gini, nak ambil gambar.

kredit foto : Butik hati ke hati


Rancangan Running Man Akan Di Tamatkan

B
aru baru ni berita
Kim Jong Kook dan Song Ji Hyo bakal keluar dari Running Man
 team mengikut jejak Gary. Berita tu dah
confirm
 cuma belum tahu bila mereka berdua akan keluar. Semalam keluar pulak kontroversi Gary memadam semua gambar dalam
instagram
 dan
upload
 gambar Gary bersama Ji Hyo dan Jong Kook. Bukan setakat padam gambar je, Gary
unfollow
semua
instagram
 yang dia
follow
sebelum ni. Sumber berita Fiza baca di
sini
.

Boleh terima lagi
Running Man
 selepas Gary keluar tapi bila Jong Kook dan Ji Hyo nak keluar juga rasa macam hambar terus
Running Man
 lepas ni. Kemudian, dengar pulak cerita yang
Running Man akan di tamatkan terus secara rasmi
nya. Alahaiiii... tak tahu nak kata apa. Hilang satu rancangan
favourite
 setiap minggu. Yelah kan, kalau sorang sorang nak keluar memang tak best la sebab masing-masing minat dengan setiap seorang ahli
Running Man
. Kira okaylah keputusan tu dari
ranking Running Man
 terus jatuh.

SBS secara rasminya mengumumkan bahawa akan menamatkan rancangan popular mereka, Running Man, pada February 2017.

Awal pagi ini, portal Koreaboo mendedahkan bahawa para pelakon rancangan itu telah berjumpa secara rahsia untuk berbincang meninggalkan rancangan popular itu bersama-sama. Perjumpaan ini dibuat selepas Song Ji Hyo dan Kim Jong Kook dibuang dari rancangan tersebut tanpa sebarang notis.

Ura-ura mula tersebar bahawa Running Man akan ditamatkan disebabkan perkara tersebut. Malah beberapa media turut melaporkan bahawa SBS telah mengambil keputusan untuk menghentikan rancangan itu dengan episod terakhir pada minggu pertama Januari.

Bagaimanapun, seorang wakil SBS menafikan ura-ura terbabit.

Tidak lama selepas itu, SBS secara rasmi mengumumkan penutupan tersebut menerusi satu kenyataan.

Menurut kenyataan itu, Running Man tidak lagi akan disiarkan bermula Februari 2017. Musim kedua juga dibatalkan.

"Penerbit dan ahli Running Man telah berkumpul di Seoul hari ini untuk satu perjumpaan dan mengatasi salah faham antara mereka.

"Selepas perbincangan yang mendalam dari dua belah pihak, rancangan ini akan dihentikan pada hujung Februari 2017.

"Bagaimanapun, mereka membuat keputusan untuk tidak menghentikan rancangan itu dengan cara yang sedih. Disebabkan itu kesemua enam ahli, Yoo Jae Suk, Ji Suk Jin, Haha, Lee Kwang Soo, Song Ji Hyo and Kim Jong Kook, akan terlibat sekali (dalam rancangan itu).”, kata kenyataan itu.

Sumber:
Koreaboo

Tapi Jong Kook dan Ji Hyo akan bersama ahli Running Man sehingga tamat Running Man secara rasmi.

“To show the strength of friendship that was built over 7 years and thinking of the fans who supported Running Man for such a long time I think we have to show them the best finale possible.”

- Kim Jong Kook & Song Ji Hyo

Sejak bertukar PD Production Team baru Running Man Fiza perasan kurang best sikit dan ranking pun turun. Konsep game dah kurang best dan kurang kelakar berbanding PD yang lama. Sejak terjebak dengan Running Man dulu tak pernah membosankan. Mesti kelakar je. Sesekali episod kurang kelakar tu biasalah. Tapi sejak bertukar PD macam selalu membosankan je rasa pada mulanya. Sekarang je baru macam okay je.

Takpelah kan kalau nak tamat, sekarang pun dah banyak gameshow korea ni sampai tak tahu nak tengok yang mana. Yang Fiza layan selain Running Man, K-Pop start yang baru bermula. Itupun K-Pop season terakhir. Lepas ni takde dah. Jadi, lepas ni no more gameshow or variety show korean yang nak di tengok sebab tak layan gameshow lain. Berhuhuhu lepas ni layan Drama Melayu je. Err...

Bye bye Running Man.


Ranking Alexa Azhafizah.com December 2016

K
ecewa! Kecewa! Kecewa! Ke laut sangat
ranking alexa azhafizah.com bulan December
 ni. Haihh...apa nak jadi entah. Mengeluh pun tak berguna kan. Mungkin silap strategi lah ni. Mohon cari guru lepas ni Puan Fiza. Berguru kan encik google tak tahu mana nak ikut. Turun ke naik tetap update untuk performance blog setiap bulan dalam tahun 2016.

Nampaknya bulan ni terpaling teruk kot? Adakah disebabkan tukar template baru? Jeng jeng jeng.. Mungkin ya dan mungkin tak. Tak arif bab ranking alexa ni selain sekadar tahu check naik turun ranking tu je. Tanda merah tu masih merah tak
mak ko
 hijau pun. Sadis! Nak tak nak terimalah hakikatnya  ranking yang mendukacita kan untuk bulan terakhir 2016. Penutupan yang sedikit menyedihkan. huwaa...

Menangis pun tak berguna. Jadi, tahun depan keep fighting!

Statistik Ranking Alexa www.azhafizah.com 2016

January 2016

Global Rank : 417, 974

Rank in Malaysia : 2, 589

February 2016

Global Rank : 378, 627

Rank in Malaysia : 3, 818

March 2016

Global Rank : 362, 097

Rank in Malaysia : 2, 983

April 2016

Global Rank : 432, 991

Rank in Malaysia : 6, 230

May 2016

Global Rank : 468, 731

Rank in Malaysia : 4, 594

June 2016

Global Rank : 524, 947

Rank in Malaysia : 4, 485

July 2016

Global Rank : 432, 309

Rank in Malaysia : 3, 297

Ogos 2016

Global Rank : 453, 040

Rank in Malaysia : 4, 919

September 2016

Global Rank : 474, 433

Rank in Malaysia : 4, 617

October 2016

Global Rank : 525, 454

Rank in Malaysia : 5, 913

November 2016

Global Rank : 512, 989

Rank in Malaysia : 5, 039

December 2016

Global Rank : 556, 969

Rank in Malaysia : 7, 910

Check rank Blog >>www.alexa.com


Redeem AEON Gift Voucher

B
elek-belek member card AEON bakal luput 31 Disember 2016 nanti. Ada beberapa hari je lagi untuk
redeem AEON Gift Voucher
daripada rebate pembelian di AEON. Cuti weekend memang tak nak pergi AEON sebab tahu mesti sesak orang shopping sempena christmast kan. Jadi, semalam hari terakhir cuti sempat juga pergi AEON nak redeem voucher punya pasal.

Walaupun tak berapa nak spend duit sangat membeli belah kat AEON ni tapi wajib redeem voucher seberapa yang dapat. Rugilah kalau tak redeem. Tak kisahlah walaupun dapat redeem voucher RM5 sekalipun. Cara nak redeem voucher cuma perlu ke kaunter customer service dan beritahu nak redeem voucher. Staff AEON akan check points rebate dulu kemudian dia akan beritahu berapa jumlah nilai voucher yang boleh di tebus. Masa Fiza pergi cuma ada 2 customer je. Kejap je la urusan redeem voucher ni.

Inilah hasil yang Fiza dapat. Janji ada! Voucher ni boleh guna selepas setengah jam ye. Tak boleh dapat je terus guna. Expired date pun lambat lagi. So guna nanti-nanti pun boleh.

Memandangkan member kad pun dah nak expired. Fiza renew sekali kad baru.
Harga untuk renew member kad baru RM12 selama setahun
, kalau
 3 tahun RM 24
. Fiza ambil pakej untuk 3tahun terus. Nampaknya 3 tahun lagilah baru redeem voucher sebab bukan setiap tahun belum tentu boleh redeem voucher. Setahun boleh kira berapa kali je jejak AEON tu. Tapi kalau dah jejak beratus-ratus juga boleh habis duit tu. Sebab tu tak nak pergi selalu. Terbarai poket! Jika ada keperluan je baru pergi. Ini semua disebabkan lebih kepada shopping online. Lebih mudah dan lebih jimat orang kata. Tapi tu lah, kalau nak dapat barang on time memang kena gigih keluar rumah membeli kan.

Redeem voucher dan renew kad AEON dah settle. Lepas ni kena settlekan redeem vouchers untuk IKEA pulak sebelum 31 Disember 2016 berakhir. Kalau tak redeem memang rugilah oiii.. Haa, ape tunggu lagi, check segala kad dan points pembelian yang ada untuk redeem sebelum tamat. Jangan nanti ada yang menangis tepi bucu katil pulak.


Resepi Bubur Jagung Paling Mudah

G
ood Morning! Awal sikit update entri hari ni. Lepas geram sebab 2 hari blog tak berupdate, hari ni baru ada kekuatan dan idea sikit nak update. Kalau sunyi terus, takut orang tak perasan dah blog ni. Tuan blog tengah berehat, blog terkesan lah sekali kan. Takpe, ada masa-masanya terpaksa lupakan blog kejap. Kejap je! Tak boleh lama-lama nanti rasa bersalah kalau tak update.

Entri pagi ni dimulakan dengan
Resepi Bubur Jagung Paling Mudah
. Ye, memang paling mudah untuk Fiza yang tak berapa nak hebat sangat dalam masakan. Pandai tu tidaklah, cuma rajin masak. Malas pun ada juga tapi tengok mood. Kalau dah rajin masak, macam-macam masakan nak di masaknya dari sarapan, makanan tengahari, minum petang, makan malam sampailah ke minum malam. kan! Kalau korang terasa nak makan bubur jagung untuk menu minum petang nanti bolehlah cuba resepi mudah ni.

RESEPI BUBUR JAGUNG MUDAH

1. 3 tongkol Jagung

2. Santan (1 kotak santan)

3. Gula Perang (3 sudu)

4. Garam (1/2 sudu camca)

5. Air ( 1liter)

6. Daun pandan (2 helai)

CARA MASAK BUBUR JAGUNG

1. Hiris jagung, basuh dan toskan

2. Didihkan air, santan dan garam. Kacau sebati.

3. Masukkan jagung dan masak dengan api yang sederhana

4. Kemudian masukkan gula perang. Kalau suka manis letak gula lebih. Kacau dan biarkan sehingga jagung cukup masak.

5. Akhir sekali baru letak daun pandan. Bau wangi!

Mudah je kan! Tapi nak lagi sedap dan bubur nampak banyak dan meriah, boleh tambah bubur cha cha atau sagu. Kalau tambah sagu tu kena pastikan basuh dahulu dan masak sehingga jadi warna jernih.
Terpaling suka mak sendiri masak sebab air tangan mak tu orang lain tak boleh lawan.


Risiko Cabut Gigi Selain Bengkak

Ingatkan lepas cabut gigi geraham bongsu tu dah okay dah sakit walaupun bengkak. Rupanya tak! Ada pulak sakit yang lain. Hari pertama cabut gigi tak berapa nak nampak sangat kesan dan sakitnya. Masuk hari kedua, tu dia punya kesan dan sakitnya tu memang sakit ya amat!

Tepi bibir sebelah kanan melecet teruk akibat dari geselen peralatan cabut gigi dan bukaan mulut yang terlalu lama sampai 1jam lebih tu. Masa cabut hari tu memang agak sakit sikit kejang mulut sebab bukak mulut terlalu lama kan. Tak tahu pulak ada kesannya. Tak pasal-pasal melecet. Dah macam kena dera pulak.

Bila dah hari kedua cabut gigi ni barulah nampak kesan melecet tepi bibir. Memang azab betul melecet ni sampai sakit nak bukak mulut kalau dah melekat tepi tu. Lagi-lagi kalau kulit bibir tepi tu kering. Nak elok cepat Fiza selalu
sapu vaseline
 bagi lembap sentiasa. Takdelah sakit nak buka mulut kalau kering tu. Alhamdulillah beransur baik dah. Kulit bibir pun dah mengelupas ni.

Sakit gigi dah okay cuma masih bengkak. Harap-harap lepas habiskan antibiotik ni okay dah. Kena tahan lagi sakit melecet ni pulak. Walau apa jadi pun kena bertabahlah ye. Sesekali datang ujian sakit tu. Nak kata serik cabut gigi tu memang seriklah jugak tapi daripada tahan sakit selalu tu baik tahan sakit sekali ni je. Jangan pulak entri Fiza ni buat korang tak nak cabut gigi kalau sakit gigi. Be strong enough. Semuanya akan baik-baik je.. InshaAllah


Ruang Makan Tema Biru Putih

R
ancang nak cat warna lain sebenarnya
ruang makan
 ni tapi macam suka pulak dengan warna putih nampak lagi terang gitu. Cat putih memang beli lebih, jadi buatlah
tema warna biru putih
 je. Bahagian warna putih cadangnya nak buat
corak wave warna warni macam bilik pre laundry
 tu tapi husband tak nak pula sebab bosan katanya corak sama.

Bila husband dah cakap camtu, serahkan pada dia je nak buat macamana. So husband come out dengan idea nak buat corak macam twisted kabel. Pada mata seorang Fiza yang berlatar belakang sejarah budak elektrik memang corak twisted kabel lah Fiza nampak. Pada mata korang tak tahulah corak apa. Tak tahu nak namakan apa corak ni.

Corak ni sebenarnya ada 4 warna jalur guna cat lebihan yang ada. Dapat juga buat corak-corak kan. Kalau tak, putih semua dinding tu. Ada corak nampak ceria sikit. Cuma putih tu tak nampak. Itu kejadian selepas cat. Yang jalur putih tu belum touch up line lagi untuk bagi jalur tu nampak jalur putih.

Gambar bawah ni selepas touch up line putih tu tapi line pun tak berapa jelas. Macam kena bold kan lagi line untuk jalur putih tu. Garisan corak pun belum sempat padam lagi tu. Kepenatan melampau betul kalau mengecat ni. Bukan setakat patah pinggang. Tulang jari jemari pun dah sakit-sakit dah sampai bengkak-bengkak. Phew~

Tapi bila dah siap semuanya, segala penat dan sakit tu hilang sekejap. Sekejap je, lepas tu setiap hari akan mengadu kat husband sakit tangan mintak tolong urut. Sampai sekarang jari jemari masih sakit. Sebab tu kena rehat lebih.

Tak berapa nak dekorasi sangat ruang makan ni. Rasa dah okay dah dengan apa yang ada.

Kebetulan sinki warna biru, alas meja tu memang beli warna biru sebab nak samakan dengan dinding cat warna biru tu. Kebetulan juga tudung saji pun biru. Jadi, bertema biru putih lah gitu.

Bertambah terang ruang makan ni sebab adanya pencahayaan lebih ni. Ruang makan ni agak tinggi sikit dinding dia, memang azab nak cat bahagian atas tu. Nasib tak jatuh je masa cat tu. =__='

Yeay, suka dengan mood baru ruang makan bertemakan biru putih ni.

Cara nak buat corak ni macam biasa lukis dulu kat dinding. Buat bentuk empat segi dulu kemudian buat garisan antara bucu ke bucu tu macam gambar bawah ni.


Salam Maulidur Rasul 1438H

S
alam Maulidur Rasul 1438H
. 12 Rabiulawal merupakan tarikh penting dalam sejarah umat Islam diseluruh dunia. Sejarah di mana kedatangan Nabi Muhammad sebagai utusan Allah untuk menghentikan segala kerosakan akhlak dan memimpin manusia ke arah kebenaran.

Setiap tahun sambutan maulidur rasul pasti akan di adakan. Kebiasaanya disambut dengan selawat ke atas nabi, bacaan suci ayat Al-Quran, berzanji, dan sebagainya. Sempena maulidur rasul ni sama-samalah kita menghayati perjuangan dan mencontohi baginda dan para sahabat dalam menegakkan syiar Islam sehingga terpancar kecemerlangan dan kegemilangan Islam merentasi dunia timur dan barat.

Keperibadian Nabi Muhammad sangat terpuji dan perjuangannya perlulah kita renungi kembali dan seterusnya menjadikan contoh sifat dan kehidupannya kerana baginda adalah teladan yang terbaik. Jom kita berselawat. Bukan hanya sempena maulidur rasul tapi jadikan amalan untuk hari-hari biasa juga.

Tema Maulidur Rasul 1438H

"Ukhuwah Islamiah Asas Penyatuan Ummah"

Salam Maulidur Rasul 1438H

Semoga semakin bertambah cinta dan sayang kepada Rasulullah SAW

صَلَّى اللهُ عَلَى مُحَمَّد

صَلَّى اللهُ عَلَيْهِ وَسَلَّمَ

صَلَّى اللهُ عَلَى مُحَمَّد

صَلَّى اللهُ عَلَيْهِ وَسَلَّمَ

يَا نَبِيْ سَلاَمٌ عَلَيْكَ

يَا رَسُوْل سَلاَمٌ عَلَيْكَ

يَا حَبِيْبُ سَلاَمٌ عَلَيْكَ

صَلَوَاتُ الله عَلَيْكَ

أَشْرَقَ الْبَدْرُ عَلَيْنَا

فَاخْتَفَتْ مِنْهُ الْبُدُوْرُ

مِثْلَ حُسْنِكَ مَا رَأَيْنَا

قَطُّ يَا وَجْهَ السُّرُوْرِ

أَنْتَ شَمْسٌ أَنْتَ بَدْرٌ

أَنْتَ نُوْرٌ فَوْقَ نُوْرٍ

أَنْتَ إِكْسِيْرٌ وَغَالِي

أَنْتَ مِصْبَاحُ الصُّدُوْرِ

يَا حَبِيْبِيْ يَا مُحَمَّد

يَا عَرُوْسَ الْخَافِقَيْنِ

يَا مُؤَيَّدُ يَا مُمَجَّد

يَا إِمَامَ الْقِبْلَتَيْنِ

مَنْ رَأَى وَجْهَكَ يَسْعَد

يَا كَرِيْمَ الْوَالِدَيْنِ

حَوْضُكَ الصَّافِى الْمُبَرَّد

وِرْدُنَا يَوْمَ النُّشُوْرِ

مَا رَأَيْنَا الْعِيْسَ حَنَّتْ

بِالسُّرَى إِلاَّ إِلَيْكَ

وَالْغَمَامَةْ قَدْ اَظَلَّتْ

وَالْمَلاَ صَلُّوْا عَلَيْكَ

عَالِمُ السِّرِّ وَأَخْفَى

مُسْتَجِيْبُ الدَّعَوَاتِ

رَبِّ إرْحَمْنَا جَمِيْعًا

بِجَمِيْعِ الصَّالِحَاتِ

وَصَلاَةُ الله عَلَى أَحْمَد

عَدَّ تَحْرِيْرِ السُّطُوْرِ

أَحْمَدُ الْهَادِي مُحَمَّد

صَاحِبُ الْوَجْهِ الْمُنِيْرِ

صَلَّى اللهُ عَلَى مُحَمَّد

صَلَّى اللهُ عَلَيْهِ وَسَلَّمَ

صَلَّى اللهُ عَلَى مُحَمَّد

صَلَّى اللهُ عَلَيْهِ وَسَلَّمَ


Santa's Magical Village Eco Tropics Johor

M
usim cuti sekolah ni kalau tak tahu nak bawak anak ke mana bolehlah melihat keindahan lampu warna warni dan replika christmas sempena hari christmas tak lama lagi di
Santa's Magical Village, Eco Tropics Johor
. Manalah tahu kalau bercuti di Johor tu bolehlah singgah sini. Orang Johor tu dah tentu bila-bila masa boleh pergi. Tapi kadang-kadang tempat yang dekat pun belum tentu lagi berkesempatan nak pergi kan.

Ada Bola Salji Kristal Gergasi dan macam-macam lagi ada kat Santa's Magical Village ni. Macam biasalah kalau tempat macam ni mestilah anjuran dari Eco World.  Cantik kan tempat ni bila dah di dekorasi dengan pelbagai replika dan lampu warna-warni ni. Budak-budak datang sini mesti teruja tengok semua ni. Takde idea nak bawak anak ke mana, datang je sini mesti dorang pun suka.

Santa's Magical Village, Eco Tropics bermula dari
3 Disember 2016 sehingga 8 January 2017
. Lama jugak tu kan. So boleh plan bila nak pergi sini.

 Lokasi :

Jalan Persiaran Kota Masai 1, Taman Kota Masai, Pasir Gudang, Johor.

Waktu Operasi Magical Village:

Hari-hari bekerja: 10.00 pagi - 8.00 malam.

Hujung minggu: 10.00 pagi - 10.00 malam.

Lokasi/Waze:

EcoWorld Gallery @ Eco Tropics.


Sayur Apa Ni?

M
usim hujan sejuk ni ramai yang ambil kesempatan bercuti di
Cameron Highlands
. Memang syoklah bercuti musim sejuk. Bertambah sejuk bercuti di atas tanah tinggi tu kan. Mesti sesak kat sana musim cuti sekolah ni. Dah pernah merasa
jammed
 kat
Cameron Highlands
 bila pergi musim cuti. Memang buang masa kat
 jammed
 je la.

Tak dapat pergi
Cameron Higlands
pun ada rezeki dapat sayur dari
Cameron Highlands
 dari kawan
husband
. Banyak juga dapat sayur ada jagung, tomato, salad, lobak putih dan juga sayur ni (gambar bawah). Entah sayur apa namanya Fiza pun tak tahu. Tak pernah tengok. Jadi tak tahu nak masak apa.

Korang tahu tak sayur apa ni. Untuk masak apa ye? Kalau tahu, meh la
share
.

Sayur
Cameron Highlands
semua segar-segar. Kalau boleh semua nak bawak balik tapi tu lah sampai je bawah dah layu dah. Sama juga kalau beli strawberi. Sayur ni pun dah layu berapa hari simpan tak tahu nak masak apa.
Help help
. Kalau tahu nama boleh juga cari resepi macamana nak masak.

Updated
: Nama Sayur ni
Beetroot atau ubi bit merah
 ( Seperti dalam komen ) dan Fiza dah baca sikit maklumat setelah menggoogle. Jadi dah tahu nak buat apa dengan beetroot ni. Terima kasih yang memberitahu. Jasamu di kenang.


Selamat Menghabiskan Cuti Long Long Weekend

W
ahhh..ada yang dah sampai di destinasi yang dituju. Ada yang balik kampung, ada yang pergi bercuti. Seronok tu! Mentang-mentang
cuti long long weekend
 kan semua pakat balik kampung dan bercuti. Eh ada juga yang bekerja. Tak semua orang bercuti panjang. Paling lama cuti pun sampai hari selasa kan?

Fiza? Menghabiskan long weekend kat kampung je. Kebetulan family nak buat kenduri kesyukuran sikit. Paling special kenduri kali ni sebab menu dia yang agak rare. Masak daging rusa dan kijang katanya. Tak tahulah nak makan ke tidak sebab kamiorang suami isteri tak makan daging sangat. Boleh tu boleh makan cuma tak makan sangat. Harap kenduri nanti berjalan dengan lancar. Jemputan hanya orang-orang masjid dan orang kampung. Buat kenduri kesyukuran biasa-biasa je.

Ahad tu dapatlah berehat lepas menguruskan kenduri. Isnin pula sambung cuti rehat. Seronok kan rancang itu ini tapi okaylah dapat spend masa bercuti dengan family. Bukan senang semua adik beradik nak berkumpul. Itupun rasanya ada yang tak dapat balik kampung.

Korang ke mana pula? Semoga perjalanan korang selamat pergi dan balik. Semoga selamat sampai ke destinasi masing-masing. Kita pulun habiskan cuti long weekend. Lepas tu pulun pula settlekan kerja yang berlambak tak siap masa cuti tu. kui kui kui...

Selamat Bercuti!


Tabung 52 Minggu Untuk Tahun 2017

T
ak lama lagi nak masuk tahun baru 2017. Dalam 2 minggu lebih je lagi. Sebelum masuk tahun 2017 kenalah ada perancangan
untuk tahun 2017
. Disebabkan taraf kos hidup makin tinggi disebabkan kenaikan harga sana sini. Kenalah kita menabung untuk kegunaan masa sesak. Kalau guna duit habis tak menyimpan, takde simpanan nanti diri sendiri juga yang susah.

kalau tak boleh menabung banyak menabung sikit-sikit. Boleh ikut
cara menabung 52 minggu
 yang Fiza jumpa di facebook hasil perkongsian Adi Alias. Boleh lah pratikkan cara menabung macam ni.

Dari apa yang Fiza faham, menabung setiap hari jumaat bermula jumaat pertama tahun 2017 dimulakan dengan menabung RM1. Jumaat kedua jumlah tabung bertambah, RM2 dan seterusnya. Setiap tahun jumlah tabungan sebanyak RM1378. Kira banyak juga jumlahnya tu. Dah menabung tu jangan lupa masukkan dalam bank. Selamat menabung!


Tempahan Design Blog Pusat Sumber SMK Assunta

M
acam dah lama je tak update pasal artwork kan. Update lah juga untuk masukkan dalam portfolio. Portfolio kat fanpage tak berupdate pulak. Almaklumlah, admin banyak kerja nak di buat. Mana satu kerja nak focus entahlah. Rasa tak cukup kaki tangan apatah lagi nak berehat sambil layan drama sambil makan popcorn. Huh..bilalah nak dapat nikmat berehat macam tu. Nak layan drama online pun terpaksa skip ataupun sambil layan drama sambil buat kerja. Takde feel lansung!

Biasanya kalau ada tempahan blog akan ambil masa sikit sebab banyak bahagian nak kena di buat. Kalau setakat tempahan header blog, watermark ke boleh siap cepat juga. Alhamdulillah baru settle
tempahan design Blog Pusat Sumber SMK Assunta
. Sekarang Pusat Sumber sekolah pun perlu ada blog untuk kegunaan pelajar kan. Bagus ni.

Dari apa yang di minta, menggunakan tema
warna turqoise
. Fiza campurkan beberapa warna turqoise.
pale turqoise, dark turqoise, teal dan putih
. Design simple sesuai untuk blog Pusat Sumber Sekolah.

Terima kasih order cikgu!

pusatsumbersmkassunta.blogspot.my


Tetap Setia Bersama Contact Lens Freshkon

S
eingat saya lah, dah terjebak pakai contact lens sejak 2008. Gara-gara pengaruh rakan sebaya gitu. Mudah terpengaruh saya ni. Ehhh takdelah terpengaruh sangat cuma saja nak tukar imej dari berkaca mata kepada tanpa berkaca mata tapi yang boleh nampak. Faham tak ayat tu? Tak faham, kena baca 2 3 kali untuk faham.

Sebenarnya agak rimas bila berkaca mata pakai tudung ni. Sebab utama nanti tudung jadi kembang kiri kanan tu disebabkan cermin mata. Disebabkan itu, saya tak beli cermin mata jenis besar-besar tu. Beli yang betul-betul ikut size lebar muka. Itupun kalau nak beli cermin mata yang baru jenuh nak cari size lebar yang kecil. Sebab tu juga saya terjebak pakai contact lens. Bukan pengaruh rakan sebaya semata-mata. Tak! Tak!

Kalau kata sebab nak nampak cantik tu salah satu faktor jugak sebab saya tak nak tudung nampak kembang. Itu je! Lagi satu kalau nak pakai cermin mata hitam kena pakai double cermin mata pulak. Lagilah rimas! Nak mata cantik tu pun bukan faktor utama saya pakai contact lens sebab pada mulanya saya pakai yang jenis pakai buang setiap hari tanpa warna tu. Yang penting selesa pakai contact masa pakai tudung tudung tak kembang! Kemain anti tudung kembang kiri kanan tu. Lain orang lain rimasnya.

Pada mulanya memang takut nak pakai. Ye lah kan, macam- macam berita yang menakutkan tentang contact lens kalau salah pemakaian dan penjagaan tu.

Tips pemakaian dan Penjagaan Contact Lens

1. Pastikan tahu tempoh penggunaan contact lens. Kalau untuk pemakaian sebulan, makanya pakai sebulan je.

2. Kalau power kedua belah tak sama, kena pastikan pakai contact lens di mata yang betul. Macam
saya
 power keduanya sama. Jadi tak kisah pakai belah kanan atau kiri.

3. Pakai jangan lebih dari 8 jam sebab mata perlukan rehat juga.

4. Jangan tidur dengan memakai contact lens. Saya pernah tertidur pakai contact lens. Alhamdulillah tak melekat atau berlaku apa-apa. Cuma pernah terjadi contact lens beralih arah. Jenuh juga nak pusing-pusing anak mata tu untuk bagi contact lens berada di tempat yang betul. Boleh pening juga dibuatnya.
5. Pastikan tangan dan jari bersih untuk memakai atau membuka contact lens.
6. Gunakan air solutions yang baru setiap kali simpan contact lens dalam bekas khas untuk contact lens.
7. Kekalkan kelembapan mata dengan menitiskan eye more. Biasanya mata akan pedih bila terlalu lama duduk dalam air cond menyebabkan mata kering. Selain tu akan pedih dan merah kalau masuk habuk atau pakai terlalu lama.
8. Elakkan memakai contact lens ketika memasak, bersauna, berbarbeque atau di tempat suhu yang tinggi. Tak pasal-pasal boleh buta sebab lens bersifat lembut akan menjadi keras dan mencengkam mata.
9. Jika berada di tempat cuaca yang panas, pastikan pakai cermin mata hitam yang ada perlindungan UV untuk mata.
10. Kalau jenis suka bermake up pakai contact lens dulu sebelum make up dan tanggalkan contact lens sebelum hilangkan make up.
11. Jangan pakai orang lain punya contact lens. Takutlah kalau dijangkiti apa-apa kan.
12. Jangan pakai contact lens yang dah koyak walaupun koyak sikit je. Bahaya!
13. Ini paling penting ye. Pastikan
beli contact lens di kedai optik diiktiraf dan selamat untuk digunakan
.

Itu je tips dari saya, kalau nak tambah sila tinggalkan dalam kotak komen ye. Terima kasih. Okay, berbalik semula cerita saya yang tergantung kat atas tadi tu. Bila saya dah mula selesa pakai daily contact lens pakai buang tanpa warna tu, lama-lama muncul pulak niat di hati nak cuba contact lens berwarna pulak. Mengada-ngada pulak kan.

Kalau tak silap saya, pertama kali sayacuba pakai warna grey. Jenama pun tak ingat jenama apa dah. Sejak dari itu sampailah sekarang warna yang saya pernah cuba jenis-jenis warna grey dan brown sahaja. 2 tahun lepas pernah cuba warna blooming pink jenama Freshkon tapi jodoh tak panjang sebab baru pakai sekali dah koyak. Lepas tu nak beli warna yang sama sampai sekarang tak dapat sebab takde yang ready stok, kena order dulu.

Dah banyak kedai saya tanya, masih takde ready stok. Skang ni kedai optik ada ready stok warna tertentu je mengikut power. Ikut nasiblah kalau ada. Sebab tu sekarang kalau nak beli contact lens saya tanya dulu yang mana ada ready stok untuk power 1.5 sayapunya tu. Jadi, boleh pilih mana yang ada. Kalau tak tanya, nanti dah pilih warna yang suka, tiba-tiba takde stok pulak. Kecewa kan. Jadi, silalah tanya dulu sebelum membuat pilihan dan beli.

Jenama yang saya pernah pakai Acuvue, Blincon dan Freshkon. Freshkon paling banyak saya beli sebab lebih selesa. Sebab tu lah
masih setia bersama Freshkon
! Memang tak cari lain dah. Sekarang ada promosi
buy 2 Free 1
.  Harga sekotak RM64.
Saya beli dua kotak dapat FREE 1 kotak. Dah jimat untuk bayar sekotak lagi kalau beli 3 kan. Beli banyak buat stok sementara ada promosi ni.. Bukan senang nak beli yang dah ready stok. Ini pun saya beli mana stok yang ada je untuk power mata saya tu. Masih setia dengan warna grey dan brown. Tak nak cuba warna hitam untuk kesan mata besar sebab lagi suka mata sepet.

Okay lepas ni nak tukar imej mata warna grey sebab dah lama pakai warna brown. Imej baru 2017 mungkin? Tapi saya pakai contact lens bila rasa nak pakai dan sesuai dengan keadaan. Kalau rasa nak bersiap lambat dan nak pergi event mana-mana ke bolehlah pakai. Kalau nak buat aktiviti luar yang mencabar tu lebih baik pakai cermin mata je.

Pakai cermin mata ni satu lagi masalah kena hadap kalau keluar dari tempat air cond, terpaksa berhadapan dengan situasi cermin mata kabur sekejap akibat perubahan keadaan sejuk tu. Bertabahlah ye orang yang berkaca mata ni. Hanya orang berkaca mata je faham. Yang mata sedang elok tu, sila jaga mata sebaiknya.


Thai Food Festival di Senawang, Seremban

Yeay!
Thai Food Festival
 bakal berlansung di
Senawang, Seremban
. Dah lama teringin nak pergi Thai Food Festival ni sebenarnya. Tapi tu lah semuanya jauh-jauh je. Bila tahu akan diadakan dekat-dekat ni buat yang tak sabar nak pergi. Fiza memang teringin sangat nak rasa macam-macam masakan Thai sebab kena dengan selera Fiza. Nak makan
tomyam, kerabu mangga, pulut mangga , kerabu sotong
 dan apa lagi yang best? Mesti ada makanan Thai yang Fiza tak pernah rasa lagi.

Tapiii...masalahnya  sakit gigi Fiza belum baik sepenuhnya sebab sekarang masalah melecet tepi bibir sampai sakit nak buka mulut apatah lagi nak makan sedap-sedap. Hilang nikmat makan sementara ni. Nasib juga Fiza sentiasa sapukan vaselin sebab kalau kering lagi sakit.

Tengok keadaan Fiza macamana dulu. Kalau dah sihat baru boleh pergi. Kalau pergi tapi masih sakit tak guna juga kan sebab menyeksa diri je kena tahan godaan makanan yang ada. Lebih baik tak pergi. Jangan pergi tempat makan, kita shopping apa yang patut sebab katanya ada
Jualan Pecah Kontena
. Jualan pelbagai barangan murah-murah katanya.

Barangan Elektrik bermula RM10

Barangan dapur

Bantal RM3, Carpet, Tilam, Pinggan Mangkuk

Beg berkualiti - Semua harga rm30

Beg sekolah, beg travel, handbeg, Beg berjenama

Baju Gred AAA - semua RM10

Ini kalau bawa mak-mak datang habis di borongnya. Untuk jualan murah
happy hour ni 5 jam je
. pada
23 Disember 2016
dari pukul
5.00 petang - 10.00 malam
 di
Kips Mart Senawang
.

Untuk
Thai Food Festival
 ni akan berlansung bermula dari
24 Disember 2016 sehingga 1 Jan 2017
. Buka dari
11:00 pagi sehingga 12 malam
 di tempat yang sama di
Kips Mart Senawang
. Ada masa yang lama untuk mencuba lebih dari
100+ jenis masakan Thailand
. Wow! Menarik sangat. Suka suka suka. Haruslah kena pergi. Harap sakit gigi dan melecet mulut cepat baik. Kalau tak, takde rezeki Fiza lah.

Untuk maklumat lanjut terkini, boleh tengok di

facebook :
www.facebook.com/ThaiFoodFest

Lokasi seterusnya Thai Food Festival di Muar, Johor pula. Get ready Johorean!

Kredit maklumat dan foto : Thai Food Fest


Ubat Sakit Gigi

H
ilang nikmat makan, hilang nikmat tidur lena, hilang nikmat sihat kejap bila gigi geraham ketiga (gigi bongsu) buat hal. Tiba-tiba sakit gigi
weekend
 lepas. Gara-gara makan daging kot. Sebab tu tak suka sangat makan daging. Makan daging pun sebab ada daging rusa. Bukan senang nak merasa daging rusa tu. Sudahnya mendapatlah sakit gigi.

Gigi geraham tu pulak dah terpecah tampalan sebelum ni tapi tak sakit. Jadi biarkan je. Kali ni pulak nak sakit. Cuti umum pulak tu sampai isnin. Memang terpaksa menanggung sakit gigi yang berdenyut-denyut tu je la. Nak buka mulut sakit. Nak mengunyah lagilah sakit. Nak tidur lena jangan haraplah sebab berdenyut sakit tu. Sakit sampai ke kepala dibuatnya.
Mood
 pun boleh bertukar
 stress
 terus! Tapi masih

sabar dan dalam kepala tu kena fikirkan sesuatu selain sakit. Kalau tak, mesti fikir sakit sakit dan sakit je.

Hari ni baru berkesempatan nak pergi klinik pergigian. Pergi awal pagi tu, kaunter tak bukak lagi sebab dah tak tahan sakit sangat. Dapat jugaklah giliran awal. Cepat juga urusan pagi ni. Lepas doktor gigi
check
 semua gigi dan gigi yang sakit tu. Doktor kata memang kena cabut. Tapi tak boleh cabut hari ni sebab tengah bengkak.

Doktor cadangkan cabut lepas bengkak reda dalam seminggu dan dalam seminggu tu kena makan antibiotik untuk elokkan bengkak dan ubat tahan sakit makan kalau sakit. Alahaiii..kecewa pula dengar tak boleh cabut hari ni sebab malas nak datang lagi dan tak nak tanggung sakit berdenyut-denyut tu. Awal-awal dah bersedia dah sebenarnya untuk tahan sakit cabut gigi tu sebab dah tahu mesti gigi tu akan dicabut.

Jadi, kejap je la urusan settle tapi sakit tu tetap ada. Ye lah, ubat tak makan lagi kan. Makan bubur je la hari ni. Lepas makan terus makan ubat, alhamdulillah reda sikit rasa sakit tu. Harap-harap cepat elok untuk operasi cabut gigi next week. Doktor dah pesan, walaupun tak rasa sakit kena juga datang cabut gigi. Baiklah doktor, saya menurut arahan. Buat sementara ni,
ubat sakit gigi antibiotik dan ubat penahan sakit ni la penyelamat sakit gigi
.

Harap-harap next week semua okay je. Jangan demam sudah le. Biasanya kalau cabut gigi mesti demam. Masa untuk berehat mungkin. Doakan semuanya dipermudahkan.Aaminn...


Watak Buntat dan Pak Samad Jadi Trending

Rupanya ramai dah terjebak dengan
drama akasia TV3 7 Hari mencintaiku
 tu sejak watak buntat mati dan dua tiga hari ni watak Pak Samad pula jadi
trending
 bualan netizen di laman sosial. Terkesan juga ye cerita tu walaupun pada mulanya tak tengok pun. Sekali dah tengok habis satu episod terus terjebak
marathon
 tengok
online
.

Walaupun watak buntat ni watak kecil je tapi sedih kot bila buntat meninggal untuk selamatkan Kak Mia yang dia sayang dari dipukul Khalil yang jahat. Dah lah kena dera dengan Adi lepas tu terus meninggal pulak. Tu yang berganda sedih. Disebabkan buntat meninggal lah Mia terus berubah jadi seorang yang lebih baik sebab sebelum ni Mia sangat bencikan Buntat. Ada juga moral
value
 cerita ni. Episod dah nak akhir-akhir ni banyak pulak kisah sedihnya. Uhuk uhuk..dah kenapa emosi sangat tengok drama ni entah. Siapa yang tengok cerita ni mesti tahu kan.

Sebenarnya Buntat atau nama sebenarnya Muhammad Ariff Abdullah memang seperti yang dilakonkan dalam drama tu dalam dunia sebenar. Ramai juga manusia yang memberikan kata-kata tak baik tentang fizikal Buntat tu. Ish ish...Buntat hebat berlakon kot.

Ibu Muhammad Ariff Puan Rosdiana Mastura Abdullah, 29 tidak berkecil hati dengan ejekan berkenaan kerana anak sulungnya yang berusia 12 tahun itu mengalami
disleksia

yang hanya cenderung kepada perkara yang diminati sahaja. Menurutnya, anaknya itu turut menghadapi masalah untuk membaca dan menulis walaupun mempunyai daya pemikiran yang normal. Dia mengalami
disleksia
 sejak berusia enam tahun lagi. Disebabkan itu dia lebih gemar melakukan apa yang dia suka saja. "Apabila mula bersekolah, dia ditempatkan di kelas pemulihan Bahasa Malaysia. Kekurangannya di situ sahaja, selebihnya dia seperi budak normal lain."Apabila ada segelintir pengguna laman sosial mengejeknya, saya tak terasa pun. Malah saya tak nak ambil kisah. Saya beranggapan mereka tak tahu keadaan sebenar anak saya," katanya.-Sumber dari siakap Keli

Macam rindu pulak dengan watak Buntat ni. Cerita 7 Hari Mencintaiku ni kira okaylah kan, kisah drama yang agak lain sikit. Bila buntat dah takde, nama
Pak Samad
pulak naik. Kalau perasan Pak Samad ni watak dia asyik marah je. Kalau Pak Samad marah je mesti
bergegar satu rumah
, kamera pun bergegar. Dah lama perasan
scene
 Pak Samad marah sampai bergegar ni. Kalau korang perasan la.. Nampak marah benar Pak Samad tu. Sesekali
Aman Graseka
 dapat berlakon semula kan. Memang menjiwai dan betul-betul
all out
 berlakon. Kadang-kadang rasa kelakar pun ada tengok watak Pak Samad ni.

Yang dah baca novel mesti dah tahu
ending
 drama ni. Disebabkan Fiza ni bukan kaki Novel, kenalah hadap cerita ni sampai habis. Dalam cerita ni rasanya banyak watak yang mati, Ayah Mia, Buntat, Ummi Roziah, Khalil, Rita dan ada yang kata
ending
 nanti Khuzairi meninggal sebab accident. Betul ke? Kalau benar bagai di kata,
ending
 sedih lah maksudnya ye? Ni yang tak nak tengok ni. Kang tak pasal-pasal menitis air mata. Amboiii..menghayati sangat ke?


Ada Apa di UK Farm Kluang

Selepas penat
mendaki Gunung Lambak Kluang
 dan dah berehat kejap kat hotel. Dalam pukul 3 petang rancang nak pergi
UK Farm Kluang
. Salah satu tempat menarik di Kluang. Ada apa di UK Farm Kluang ni pun Fiza tak tahu sebab tu beria nak pergi. Sebenarnya nak ambil gambar cantik ala-ala kat
Desa Cattle Dairy Farm Kundasang Sabah
 tu. Tak dapat pergi sabah dapat ambil gambar kat sini pun jadilah kan.

Datang sini guna applikasi waze je. Terus bawa korang sampai sini. Ada signboard besar tepi jalan. Masuk sikit pintu pagar ni ada pos pengawal. Kena daftar masuk kat sini. So, kenalah turun ke pos pengawal. Sorang je tak perlu ramai-ramai.

Dari pos pengawal korang akan nampak jalan merah berbatu ni. Kena melalui jalan merah ni sepanjang 5km. Bertabahlah drive slow-slow je. Orang lain berdesup je naik 4 wheel drive. Sepanjang 5km korang akan menikmati permandangan kawasan ladang yang luas, pokok bunga dan haiwan. Tapi permandangan biasa-biasa je la macam kat Ladang.

Selepas 5km tu  akan masuk ke kanan jalan ber tar pulak. Nampak entrance UK Farm ni dah dekat lah tu.

Sampai je di destinasi, Fiza pun melilau lah cari ladang yang cantik tu. Sekali nampaklah tempat cantik tapi tak boleh masuk sebab ada gate dan pos pengawal jaga. Tak boleh masuk, kena beli tiket katanya. Dia tunjuk kat mana nak beli tiket. Kena beli tiket kat
UK Farm Agro Resort ni. Siapa yang suka suasana ladang alam semulajadi tu bolehlah menginap kat sini. Kalau Fiza tak sanggup lah sebab jalan keluar masuk tak berapa okay, jadi akan mengurangkan mood bercuti tu. Kalau dok sini tak kemana-mana lain cerita.

Masuk je sini ada sorang staff  layan kamiorang. Setelah tanya itu ini, tak jadilah kamiorang nak masuk UK Farm. Tak boleh masuk naik kenderaan sendiri dan tak masuk sesuka hati sebab mereka ada sediakan pakej tertentu untuk day trip sekitar UK Farm dan pelbagai aktiviti yang menarik di sediakan.

Memandangkan kamiorang cuma nak ambil gambar je. Jadi, takdelah kamiorang berminat untuk buat segala aktiviti selama 2 jam tu mengikut pakej. Tapi tak dapat pun ambil gambar sebab tak dapat masuk dalam farm kan. Tiket masuk pun agak mahal pada Fiza. Kalau bayar mahal semata-mata nak ambil gambar better tak perlu kan. Maybe next time.

Antara
aktiviti menarik  di UK Farm
.

Kawasan UK Farm yang luas.

Harga pakej yang ada. Kalau naik bas untuk dewasa RM47.70/seorang dan kanak-kanak RM37.10/seorang. Kalau naik kereta kuda lagi mahal RM254.40 untuk satu kereta kuda. Tiket mahal salah satu faktor kamiorang tak masuk dalam UK Farm ni. Lagipun kekurangan masa juga. Ada setengah jam sebelum ambil adik ipar. Memang tak dapatlah nak masuk sebabnya cuma nak ambil gambar je kan.

Jadi, kamiorang balik dalam keadaan kecewa. Ambil gambar kat entrance je la jawabnya. Pun bolehlah kan.

Nak tahu lebih lanjut korang pergi je website. Boleh tempah tiket online juga.

www.ukfarm.com.my

Morning UK! Eh, morning KLUANG!  #explorekluang #shortvacay #fizaidilvacation #ukfarmkluang #firstvacay2017 #bloggerMY www.azhafizah.com

A photo posted by Azhafizah Md Nor (@azhafizah.mdnor) on
Jan 14, 2017 at 3:25pm PST


Beli Alat Solek Original Murah di Hermo dan Althea

Alat solek (Makeup) dan perempuan tak dapat dipisahkan ibarat isi dengan kuku. Wah gitu! Bagi perempuan yang suka sangat bersolek dah tentulah tak dapat dipisahkan. Yang jenis tak suka bersolek pun sekurang-kurangnya mesti ada 2 3 jenis koleksi alat solek. Paling kurang pun ada bedak
compact
 dan lipstik. Betul tak?

Ada juga yang tak suka bersolek tapi rajin mengumpul koleksi alat solek. Macam Fiza dulu, rajin sangat beli macam-macam alat solek. Sudahnya tak pakai sangat pun sampai luput. Ilmu persolekan

takde lagi masa tu. Tapi sekali dah pandai bersolek

sikit-sikit memang aura nak membeli alat solek tu membuak-buak. Lagi-lagi dengan lambakan pelbagai jenama alat solek yang makin canggih manggih sekarang ni. Boleh nampak cantik sekelip mata je tau! Perempuan mana yang tergoda dengan alat solek kalau dah pakai je terus nampak cantik. Salah satu
cara cepat nak nampak cantik
dengan bersolek.
The power of Makeup
 katanya!

Elakkan Membeli Alat Solek Tiruan

Dengan lambakan produk yang ada, kaum perempuan di luar sana kena
berhati-hati dalam memilih produk
 yang ada. Banyak produk tiruan yang di jual dengan harga yang murah. Memang menarik kalau dapat harga murah tapi korang fikir tak kesannya menggunakan produk tiruan yang murah ni?

Produk tiruan murah memiliki kualiti yang rendah. Dah namanya produk tiruan mestilah tak sama kualiti dengan produk
original
. Jadi, boleh membahayakan pengguna dengan kesan sampingan selepas penggunaan. Bukan nak kata produk tiruan ni tak berkualiti tapi korang boleh faham sendiri kan kalau guna produk yang bukan
original
ni.

Kalau bab memilih apa jenis produk pun Fiza lebih suka
beli yang
original
 walaupun mahal sikit. Yang penting
kualiti bagus dan selamat digunakan
. Contohnya Fiza suka sangat beli
NYX Soft Matte Lip Cream
. Koleksi lipstik je la yang mampu Fiza buat koleksi sebab lipstik senang nak pakai dan haruslah ada banyak koleksi boleh tukar-tukar pakai. Kalau warna sama je bosan pula nanti. Nak membeli yang
original
secara
online
 memang susah nak dapat. Lagi satu, takut kena tipu.

Anak buah Fiza ada juga beli NYX Soft Matte Lip Cream murah dan bukan original la. Beza dia memang berbeza. Yang original dah tentu kualitinya tip top. Tapi yang tiruan tu bila oleskan kat bibir rasa melekit sikit bukanlah betul-betul matte. Tak tahan lama dan mudah melekat kat gelas bila minum. Bak kata, memang tak best lansung pakai yang tiruan. Itu baru segi kualiti, belum lagi cerita kesan sampingan yang lain. Jadi, Fiza sarankan kena berhati-hati memilih alat solek ni. Samada korang keluarkan duit lebih sikit beli yang
original
 yang pastinya berkualiti dan berbaloi ataupun produk yang murah tak berkualiti dan merugikan diri sendiri. Fikir-fikirkan lah.

Beli Alat Solek Yang
 Original

Okay, nak cerita benda baik pula. Pernah dengar
Hermo
 dan
Althea
 tak? Kalau korang seorang
blogger
 atau peminat alat solek tentu dah kenal lama dengan dua nama popular ni.
Dua
website
popular yang menjadi kegilaan ramai peminat alat solek
. Kalau tengok lama-lama kedua
website
 ni boleh jadi gila rambang mata nak pilih mana satu sebab semua alat solek berjenama luar negara yang bagus-bagus. Yang penting
original
! Tak perlu risau kena tipu ke apa. Bukan setakat ada alat solek je, ada produk penjagaan kulit, penjagaan rambut dan yang berkaitan dengan kecantikan.

Bayar Harga Murah Dengan Kod Baucar Hermo

Fiza paling suka
shopping online
 di
website
 yang ada sistem ni sebab memudahkan kerja untuk
shopping online
. Tak perlu nak tanya ada stok ke tidak. Hanya perlu
add to cart
 je, bayar dan tunggu barang sampai. Mudah! Tapi kalau korang nak jadi pengguna yang lebih bijak boleh membeli barangan di
Hermo
 dengan harga lebih murah.
Macamana nak dapatkan diskaun dengan setiap pembelian di
Hermo?
 Korang hanya perlu
masukkan kod

baucar
Hermo
 semasa membuat

pembelian.

Dapatkan Kod Diskaun Althea Malaysia

Kaedahnya sama juga dengan pembelian di Hermo, dapatkan
kod diskaun
Althea
 Malaysia
 dahulu dan jangan lupa masukkan kod baucar semasa membuat pembelian. Okay, mudah je nak jadi pembeli yang bijak ni. Kenapa perlu bayar lebih sedangkan boleh bayar kurang dari harga sebenar.

Dengan adanya kod baucar ni bolehlah kita semua berjimat cermat membeli alat solek. Nak tambah koleksi pun takde masalah sebab masih boleh dapatkan produk
original
 dengan harga lebih murah dari harga biasa. Berbaloi ke tidak? Dah tentu lah berbaloi kan. Antara produk popular yang korang boleh beli di
Hermo
 dan
Althea
 adalah
Nyx, Biotherm, Innisfree, IOPE, Laneige, Skinfood, THE FACESHOP, Tony Moly
 dan banyak lagi yang korang boleh tengok kat website
Hermo
dan
Althea
. Sangat rugi kalau tak gunakan kod baucar yang tersedia ada tu. Lainlah kalau korang sanggup bayar harga mahal. Korang boleh kongsikan berita gembira ni untuk mereka yang suka
shopping
 alat solek. Jangan lupa kongsikan artikel ni dengan klik salah satu
icon
media sosial kat bawah ni. Nak kongsikan kat semua media sosial pun boleh.
Sharing is caring.

Nampaknya kena tambahkan lagi koleksi alat solek dan penjagaan kulit Fiza ni.

Jom berjimat
shopping
 alat solek dengan menggunakan kod baucar
Hermo
 dan
Althea
. Jadi pembeli yang bijak!


Berani Atau Tidak Naik Buaian di Bukit Bulu Batu Flower Garden

Dalam keberanian seseorang ada takutnya juga. Contohnya takut berada di tempat tinggi. Dalam erti kata lain "gayat". Terkadang tu memang gayat kalau berada di tempat tinggi. Macam Fiza kalau berada di puncak gunung yang luas kawasannya takde lah Fiza gayat sangat tapi kalau berada di puncak gunung yang mempunyai keluasan yang betul-betul limited tu memang Fiza kecut perut lah.

Selain memanjat gunung dan mencabar diri untuk berada di puncak gunung, ada pelbagai aktiviti yang lain yang lebih mencabar untuk mengatasi rasa gayat tu. Contohnya macam paragliding, parasailing, flying fox activity, zipline, melalui jambatan gantung dan sebagainya. Semua aktiviti tu Fiza belum cuba tapi teringin sangat nak mencuba aktiviti mencabar yang tinggi-tinggi macam tu. Terbaru ni, Fiza nampak ada buaian di
Bukit Bulu Batu Flower Garden, Batu Malang Indonesia.
 Mak aihh... nampak menarik tapi seram nak naik.

Teringin nak naik tapi cukup berani ke nak mencuba buaian sebegini tinggi. Kalau naik pun, Sekali hayun je Fiza mampu bertahan.

Kredit foto : google

Kredit foto : google

Rupanya macam ni keadaanya. Ada platform. Nak gambar nampak cantik kena ambil masa buaian berhayun lah kan. Kalau macam ni, berani sikitlah nak naik. Ke?

Kredit foto :
Juleebrarian

Bukit Bulu Batu Flower Garden berlokasi di Batu Malang merupakan salah
satu tempat menarik terbaru yang baru dirasmikan pada bulan Disember
2016. Keunikankannya adalah  spot selfie berbentuk love dengan latar
belakang pemandangan alam semulajadi yang sangat menarik dan dapat
menikmati pemandangan pegunungan yang terhampar di sekitar kawasan Coban
 Rais. Terdapat bukit bunga, hammock, rumah pohon, dan buaian.- Kredit :

wisatalova

Kredit foto : google

Kalau bercadang nak bercuti ke Indonesia, sila luangkan masa untuk singgah di sini. Untuk honeymoon sangat sesuai ni kan.


Bunga Kalanchoe Blossfeldiana Dah Mula Berkembang

Sejak beli
pokok bunga Kalanchoe Blossfeldiana kali kedua
 ni memang rajinlah memantau perkembangan pokok bunga ni. Tak nak sejarah berulang kembali pokok bunga ni mati sebab tak pandai nak jaga. Dah tahu cara nak jaga barulah boleh beli. Buat masa sekarang ni, daun-daun bawah dia macam dah lecur sikit. Mungkin sebab encik suami siram terkena daun tu. Pokok ni banyak sangat pantang larang nak menjaganya. Tak boleh kena air pada daun atau batang. Kena siram bahagian pangkal pokok sahaja agaknya. itu yang daun jadi lecur. Tak boleh kena air.

Kalanchoe blossfeldiana is a herbaceous and commonly cultivated house plant of the genus Kalanchoe native to Madagascar. It is known by the English common names flaming Katy, Christmas kalanchoe, florist kalanchoe and Madagascar widow's-thrill. Wikipedia

Pokok bunga ni agak sensitif nak jaga. Nak tak nak kena jaga betul-betul sebab bunga dia cantik sangat. Pokok bunga yang rare memang susah nak jaga. Lagi-lagi kalau tak boleh biasakan dengan cuaca. Alhamdulillah dah nampak berkembang bunga Kalanchoe Blossfeldiana ni. Kalau semua berkembang lagi cantik. Salah satu sebab kenapa Fiza suka pokok bunga ni sebab warna pink! Cantikkan bunga dia. Tapi Awas!! Cantik memang cantik tapi berbahaya untuk haiwan yang bernama kucing katanya. Untuk maklumat lanjut tentang bahayanya pada kucing, sila google ye.

Dah pandai jaga, nanti kena belajar macamana nak propagate pokok ni. Tanam banyak-banyak lagi cantik. Itupun kalau ada rezeki pokok bunga ni panjang umur.

Update terkini : 16 Julai 2017, pokok Kalanchoe Blossfeldiana ni mati terus. Rupanya berkembang dan hidup sekejap je tak lama. Semakin hari semakin lecur dan semakin hari sikit-sikit dia mati. Nampaknya memang di takdirkan tak pandai nak jaga pokok ni. Tak perlu lah mengada-ngada nak beli lagi lepas ni. Cukup dah 2 kali beli. Enough is enough.


Cantiknya Air Terjun Ulu Tembeling Jerantut, Pahang

P
antang nampak tempat cantik mesti nak share dalam blog. Haruslah kan, boleh buat wishlist tempat-tempat menarik untuk di terjah akan datang. Ada rezeki bolehlah sampai kat
Air Terjun Ulu Tembeling di Jerantut, Pahang
 ni. Apa yang menariknya kejernihan air hijau biru yang cantik tu. Kalau sampai sini aktiviti utama ambil gambar je la. Tempat cantik kot!

Walaupun Fiza ni jenis aquaphobia tapi teruja sangat tengok tempat cantik macam ni. But still aquaphobia tu tak boleh hilang. Kalau dah pandai berenang mungkin baru akan hilanglah kot. Fuhh..seriau tengok air macam ni. Fiza mampu tengok dari jauh. Kalau nak Fiza masuk dalam air mungkin setakat main air tepi-tepi je.

Bagi korang yang suka aktiviti mandi air terjun tu cubalah datang sini untuk rasakan pengalaman sendiri. Tengok gambar je bila nak sampai entah.

Kawasan air terjun pun bersih je. Barulah seronok mandi manda kat sini.

kredit: @melongray